qundao/data-zh-poetry huggingface dataset:
双喜白头图为林时润赋
作者：黄仲昭
朝代：明

东风吹绿棠树枝，白头并立毛羽奇。喜鹊亦知春信好，双飞树底鸣相依。君家高堂多喜气，白头二老容颜晬。风流画史最多情，特托幽禽寄深意。爱亲由来根至情，百年虽喜尤兢兢。白头变玄玄复白，始慰孝子平生心。
同昭武刘太守仁甫游西庵二首
作者：黄仲昭
朝代：明

刺史观风出郡南，偶陪轓盖到西庵。四山回合攒幽树，一径萦纡入碧岚。移坐竹阴耽野趣，论心杯酒绝浮谈。诛茅便欲林间卧，未报君恩尚未堪。看山游遍郡城南，清绝都应让此庵。流水到门澄碧沼，乱松绕屋拥晴岚。浮生无奈多纷扰，偶暇何妨一笑谈。此景此人能几遇，夕阳归路思难堪。
同昭武刘太守仁甫游西庵二首·其一
作者：黄仲昭
朝代：明

刺史观风出郡南，偶陪轓盖到西庵。四山回合攒幽树，一径萦纡入碧岚。移坐竹阴耽野趣，论心杯酒绝浮谈。诛茅便欲林间卧，未报君恩尚未堪。
同昭武刘太守仁甫游西庵二首·其二
作者：黄仲昭
朝代：明

看山游遍郡城南，清绝都应让此庵。流水到门澄碧沼，乱松绕屋拥晴岚。浮生无奈多纷扰，偶暇何妨一笑谈。此景此人能几遇，夕阳归路思难堪。
同昭武刘太守王贰守万通守游西峰寺三首
作者：黄仲昭
朝代：明

青山一脉似游龙，山势将穷秀气钟。？宇深藏幽树里，行人指点是西峰。林外应疑无路入，道傍惟见有僧迎。行行渐觉招提近，隔崦时闻吠犬声。停骖相与坐论文，人得浮生暂息纷。怪底襟怀清似许，僧房面面对松云。
同昭武刘太守王贰守万通守游西峰寺三首·其一
作者：黄仲昭
朝代：明
体裁：七言绝句

青山一脉似游龙，山势将穷秀气钟。梵宇深藏幽树里，行人指点是西峰。
同昭武刘太守王贰守万通守游西峰寺三首·其一
作者：黄仲昭
朝代：明

青山一脉似游龙，山势将穷秀气钟。？宇深藏幽树里，行人指点是西峰。
同昭武刘太守王贰守万通守游西峰寺三首·其三
作者：黄仲昭
朝代：明

停骖相与坐论文，人得浮生暂息纷。怪底襟怀清似许，僧房面面对松云。
同昭武刘太守王贰守万通守游西峰寺三首·其二
作者：黄仲昭
朝代：明

林外应疑无路入，道傍惟见有僧迎。行行渐觉招提近，隔崦时闻吠犬声。
同昭武刘太守高挥使诸公游万峰庵
作者：黄仲昭
朝代：明

乱山如聚米，独拥一峰高。幽胜元无匹，登临岂惮劳。千林澄霁色，万里见秋毫。溪涨萦寒碧，松声殷怒涛。人烟连郡郭，禾黍带林皋。清世欣无警，丰年庆屡遭。群公多暇豫，尊酒一游遨。诗思惭予拙，兹来亦觉豪。
和丁石崖太守赠箕阳陈宪副致政诗六首
作者：黄仲昭
朝代：明

贪夫溺忘返，达人自不羁。时行施惠利，时止娱诗书。而况故山下，犹有旧田庐。及此身强健，不归待何如。鹦鹉在雕笼，日食非不腴。何如林间鹤，栖老苍松株。先生早赋归，酌酒舞且歈。彼哉忧得丧，役役真鄙夫。群贤际昌运，衮衮乘风云。先人独何事，超然离人群。鹬以翠而毙，膏以明自焚。伟哉桑榆翁，东篱醉斜曛。春水绿浩荡，春山翠峥嵘。登临纵吟赏，浩然发幽情。因悲华要客，气势如云横。长安如奔走，红尘没簪缨。丈夫进退间，从容乃为宜。进退或穷迫，宁不为世蚩。贤哉汉二疏，清风蔼今兹。先生继芳躅，高节巍巍而。闲行引孤鹤，复与瑶琴俱。山水一会意，日晏犹忘餔。始知天壤间，一闲真足娱。
和丁石崖太守赠箕阳陈宪副致政诗六首·其一
作者：黄仲昭
朝代：明

贪夫溺忘返，达人自不羁。时行施惠利，时止娱诗书。而况故山下，犹有旧田庐。及此身强健，不归待何如。
和丁石崖太守赠箕阳陈宪副致政诗六首·其三
作者：黄仲昭
朝代：明

群贤际昌运，衮衮乘风云。先人独何事，超然离人群。鹬以翠而毙，膏以明自焚。伟哉桑榆翁，东篱醉斜曛。
和丁石崖太守赠箕阳陈宪副致政诗六首·其二
作者：黄仲昭
朝代：明

鹦鹉在雕笼，日食非不腴。何如林间鹤，栖老苍松株。先生早赋归，酌酒舞且歈。彼哉忧得丧，役役真鄙夫。
和丁石崖太守赠箕阳陈宪副致政诗六首·其五
作者：黄仲昭
朝代：明

丈夫进退间，从容乃为宜。进退或穷迫，宁不为世蚩。贤哉汉二疏，清风蔼今兹。先生继芳躅，高节巍巍而。
和丁石崖太守赠箕阳陈宪副致政诗六首·其六
作者：黄仲昭
朝代：明

闲行引孤鹤，复与瑶琴俱。山水一会意，日晏犹忘餔。始知天壤间，一闲真足娱。
和丁石崖太守赠箕阳陈宪副致政诗六首·其四
作者：黄仲昭
朝代：明

春水绿浩荡，春山翠峥嵘。登临纵吟赏，浩然发幽情。因悲华要客，气势如云横。长安如奔走，红尘没簪缨。
和同寅黄九成棘寺言怀亦用前韵
作者：黄仲昭
朝代：明

公馀仰见白云飞，身外浮荣顿觉微。世路风波随处险，天涯萍梗几时归。乾坤举眼成何事，岁月无情易落晖。况复元规尘满面，西风无地拂征衣。
和惠安张大尹登最高峰韵二首
作者：黄仲昭
朝代：明

海天森列总云峰，尽在仙郎眺咏中。圣主牛刀教暂试，不须凝望紫宸宫。绕邑谁当第一峰，兹峰独出万山中。何时麾却尘寰穴，来借岩阿半亩宫。
和惠安张大尹登最高峰韵二首·其一
作者：黄仲昭
朝代：明

海天森列总云峰，尽在仙郎眺咏中。圣主牛刀教暂试，不须凝望紫宸宫。
和惠安张大尹登最高峰韵二首·其二
作者：黄仲昭
朝代：明

绕邑谁当第一峰，兹峰独出万山中。何时麾却尘寰穴，来借岩阿半亩宫。
和方友允迪六十自寿诗
作者：黄仲昭
朝代：明

寿酒年年宴此晨，未论腰带绾黄银。人无丰约闲应好，事有乘除乐亦均。素履不渝从我好，世途寡合任渠嚬。纷纷华要曾何补，谁谓儒冠真误身。
和林君时恭山居韵四首
作者：黄仲昭
朝代：明

春入池塘草色新，吟边鱼鸟觉情亲。雨馀涧水流花出，恍惚桃源洞里人。入夏林端荔子新，开尊时与故人亲。有时笑傲苍松下，闲看红尘得意人。小槽酿出绿醪新，溪叟山翁笑语亲。吟对黄花无别事，悠然尘外一闲人。万壑千峰积雪新，闲中诗酒镇相亲。兴来独步溪桥月，笑与梅花作主人。
和林君时恭山居韵四首·其一
作者：黄仲昭
朝代：明

春入池塘草色新，吟边鱼鸟觉情亲。雨馀涧水流花出，恍惚桃源洞里人。
和林君时恭山居韵四首·其三
作者：黄仲昭
朝代：明

小槽酿出绿醪新，溪叟山翁笑语亲。吟对黄花无别事，悠然尘外一闲人。
和林君时恭山居韵四首·其二
作者：黄仲昭
朝代：明

入夏林端荔子新，开尊时与故人亲。有时笑傲苍松下，闲看红尘得意人。
和林君时恭山居韵四首·其四
作者：黄仲昭
朝代：明

万壑千峰积雪新，闲中诗酒镇相亲。兴来独步溪桥月，笑与梅花作主人。
和答余以贞佥宪见寄韵言怀二首
作者：黄仲昭
朝代：明

迂疏已分老闽垓，松菊当年手自培。却笑浮云无住著，误含雨意出山来。误含雨意出山来，枯槁难将一滴培。便欲陈情乞骸骨，荷锄归理旧田垓。
和答余以贞佥宪见寄韵言怀二首·其一
作者：黄仲昭
朝代：明

迂疏已分老闽垓，松菊当年手自培。却笑浮云无住著，误含雨意出山来。
和答余以贞佥宪见寄韵言怀二首·其二
作者：黄仲昭
朝代：明

误含雨意出山来，枯槁难将一滴培。便欲陈情乞骸骨，荷锄归理旧田垓。
和答郑司训赏莲诗并订重游之约
作者：黄仲昭
朝代：明

萍踪十载寄江湖，空涉风涛负壮图。此日红莲欣共赏，昔年白璧悔重酤。功名随分心常泰，势焰薰天骨亦枯。还约中秋同玩月，九龙山下候车徒。
和陈吉甫韵二首 其一 春草
作者：黄仲昭
朝代：明

似与东君有夙期，阳回便觉蔼晴熙。幽情径路无媒处，诗思池塘入梦时。极浦含烟萦别恨，小窗交翠惬吾私。宦途未了红尘债，醉藉芳茵知是谁。
和陈吉甫韵二首 其二 春水
作者：黄仲昭
朝代：明

积雨平湖水接空，混茫不复辨西东。长桥柳色澄深翠，断岸桃花映浅红。人喜兰亭流玉斝，我怀沂水浴清风。几回江上看湍急，直欲穷源路未通。
和陈吉甫韵二首·春草
作者：黄仲昭
朝代：明

似与东君有夙期，阳回便觉蔼晴熙。幽情径路无媒处，诗思池塘入梦时。极浦含烟萦别恨，小窗交翠惬吾私。宦途未了红尘债，醉藉芳茵知是谁。积雨平湖水接空，混茫不复辨西东。长桥柳色澄深翠，断岸桃花映浅红。人喜兰亭流玉斝，我怀沂水浴清风。几回江上看湍急，直欲穷源路未通。
和韵题周宪副墨菊二首
作者：黄仲昭
朝代：明

秋满乾坤菊有花，筼筜经雨玉无瑕。苍然太古云根石，饱阅风霜共一家。老圃秋风见此花，玉人相对总无瑕。落英闻说堪延寿，好散苍生百万家。
和韵题周宪副墨菊二首·其一
作者：黄仲昭
朝代：明

秋满乾坤菊有花，筼筜经雨玉无瑕。苍然太古云根石，饱阅风霜共一家。
和韵题周宪副墨菊二首·其二
作者：黄仲昭
朝代：明

老圃秋风见此花，玉人相对总无瑕。落英闻说堪延寿，好散苍生百万家。
和韵题雨竹并菊
作者：黄仲昭
朝代：明

雨过琅玕湿未乾，霜馀黄菊尚堪餐。他年何处偏思尔，紫陌鸡声旅梦残。
和韵题露竹并菊
作者：黄仲昭
朝代：明

湘君夜降骑青鸾，金钿落地光团团。化作翠筠与黄菊，空山共傲风露寒。
和骆顺庵邑博雨中见怀韵
作者：黄仲昭
朝代：明

良晤连朝阻，凭高望泮宫。烟云迷旦暮，楼阁隐青红。溪涨千峰雨，蝉鸣一叶风。知君能念我，两地思应同。
咏菊
作者：黄仲昭
朝代：明

东篱一夜花开遍，能使秋光胜似春。香逐金风偏馥郁，色滋玉露倍精神。月中恍惚杨妃笑，雨后分明西子颦。试问颓龄端可制，慇勤摘奉白头亲。
唐宫人题红叶图诗二首
作者：黄仲昭
朝代：明

芭蕉庭院独徘徊，一片秋襟郁不开。不是霜红随逝水，深宫何处托良媒。晓来梳就绿云鬟，踏破香苔满院斑。无限芳情共谁说，愿凭红叶到人间。
唐宫人题红叶图诗二首·其一
作者：黄仲昭
朝代：明

芭蕉庭院独徘徊，一片秋襟郁不开。不是霜红随逝水，深宫何处托良媒。
唐宫人题红叶图诗二首·其二
作者：黄仲昭
朝代：明

晓来梳就绿云鬟，踏破香苔满院斑。无限芳情共谁说，愿凭红叶到人间。
园居六咏为河南方伯丰公庆赋 其一 水环碧带
作者：黄仲昭
朝代：明

清流如带环幽舍，潇洒无尘趣自多。月上一团凝素练，风生四面蹙青罗。竹间自有通门处，柳暗翻疑无路过。藩府正宜宣帝德，莫思渔父共高歌。
园居六咏为河南方伯丰公庆赋 其三 渔矶独钓
作者：黄仲昭
朝代：明

园居东畔有渔矶，独把丝纶趣不稀。两岸烟霞长作伴，满川鸥鹭尽忘机。兴来高咏沧浪曲，心静偏宜水月辉。此景知公常在念，明时未许解朝衣。
园居六咏为河南方伯丰公庆赋 其二 农亩躬耕
作者：黄仲昭
朝代：明

绕舍茫茫百顷田，深耕应可乐尧天。绿蓑二月西畴雨，黄犊一犁北垄烟。荷锸长吟过柳外，蒸藜炊黍饷林边。秪今天下需元老，未许归来学辋川。
园居六咏为河南方伯丰公庆赋 其五 柳岸春风
作者：黄仲昭
朝代：明

缭绕长堤傍舍东，千章绿柳袅春风。乍经树杪晴烟散，细拂林端煖气融。蔼蔼柔条低弄影，轻轻柳絮乱飘空。遥知此景堪行乐，应与风云气象同。
园居六咏为河南方伯丰公庆赋 其六 藕池秋月
作者：黄仲昭
朝代：明

藕池秋夜静沉沉，月上层霄分外明。影透青蘋游鲤散，光临红蓼睡鸥惊。金波荡漾微风度，玉鉴澄涵碧水平。对此想应心有契，月同皎洁水同清。
园居六咏为河南方伯丰公庆赋 其四 南窗琴趣
作者：黄仲昭
朝代：明

南窗静启理瑶琴，拂拂薰风入座清。十指依稀鸾鹤舞，七弦恍惚凤凰鸣。梅花奏处清吟骨，白雪弹时绝俗情。解愠愿赓虞舜曲，坐吟黎庶乐升平。
园居六咏为河南方伯丰公庆赋·水环碧带
作者：黄仲昭
朝代：明

清流如带环幽舍，潇洒无尘趣自多。月上一团凝素练，风生四面蹙青罗。竹间自有通门处，柳暗翻疑无路过。藩府正宜宣帝德，莫思渔父共高歌。绕舍茫茫百顷田，深耕应可乐尧天。绿蓑二月西畴雨，黄犊一犁北垄烟。荷锸长吟过柳外，蒸藜炊黍饷林边。秪今天下需元老，未许归来学辋川。园居东畔有渔矶，独把丝纶趣不稀。两岸烟霞长作伴，满川鸥鹭尽忘机。兴来高咏沧浪曲，心静偏宜水月辉。此景知公常在念，明时未许解朝衣。南窗静启理瑶琴，拂拂薰风入座清。十指依稀鸾鹤舞，七弦恍惚凤凰鸣。梅花奏处清吟骨，白雪弹时绝俗情。解愠愿赓虞舜曲，坐吟黎庶乐升平。缭绕长堤傍舍东，千章绿柳袅春风。乍经树杪晴烟散，细拂林端煖气融。蔼蔼柔条低弄影，轻轻柳絮乱飘空。遥知此景堪行乐，应与风云气象同。藕池秋夜静沉沉，月上层霄分外明。影透青蘋游鲤散，光临红蓼睡鸥惊。金波荡漾微风度，玉鉴澄涵碧水平。对此想应心有契，月同皎洁水同清。
圃东新井
作者：黄仲昭
朝代：明

玉署井初成，寒泉一镜平。润滋苍藓茁，色映翠梧清。澄碧涵天影，虚圆浸月明。何由分涸辙，枯鲋总回生。
墨竹二首为林信传赋
作者：黄仲昭
朝代：明

谁种琅玕傍碧溪，森森高节与云齐。春风养就林间实，留待丹山彩凤栖。笼葱翠玉擅风标，白石清泉伴寂寥。安得伶伦裁凤管，五云深处和箫韶。
墨竹二首为林信传赋·其一
作者：黄仲昭
朝代：明

谁种琅玕傍碧溪，森森高节与云齐。春风养就林间实，留待丹山彩凤栖。
墨竹二首为林信传赋·其二
作者：黄仲昭
朝代：明

笼葱翠玉擅风标，白石清泉伴寂寥。安得伶伦裁凤管，五云深处和箫韶。
壬子二月半由金溪往安仁道中作
作者：黄仲昭
朝代：明

半月雨声应暂息，一年春色已平分。煖回花坞蒸红雾，晴入林峦涨绿云。报国丹心空耿耿，欺人白发故纷纷。暂因行路心无事，明日安仁又校文。
壬子春感怀
作者：黄仲昭
朝代：明

到官两度阅年华，无补明时祗自嗟。士习未全趋正学，词章犹觉尚浮誇。作兴深负人期望，寝食难忘帝宠嘉。春雨连旬农事动，梦魂无夜不还家。
壶山惜别送郑惟廉归常山
作者：黄仲昭
朝代：明

壶山积雨朝来歇，商飙吹红入枫叶。感时对景足惊心，况复行人话离别。去年君向壶山阴，六经义理钩其深。骇浪奔腾翻学海，鲜葩绚烂翘词林。今日旗亭折杨柳，龙泉如虹射牛斗。中立程门道已南，阿蒙吴下才非旧。君家世父乌台英，德威久被闽南城。骑箕一去今几载，闾阎赤子犹知名。君归重淬吴刚斧，来岁㩦登广寒府。桂花斫取最高枝，迈烈扬芬绍前武。
壶山惜别送郑惟廉归常山
作者：黄仲昭
朝代：明
体裁：古风

壶山积雨朝来歇，商飙吹红入枫叶。感时对景足惊心，况复行人话离别。去年君向壶山阴，六经义理钩其深。骇浪奔腾翻学海，鲜葩绚烂翘词林。今日旗亭折杨柳，龙泉如虹射牛斗。中立程门道已南，阿蒙吴下才非旧。君家世父乌台英，德威久被闽南城。骑箕一去今几载，闾阎赤子犹知名。君归重淬吴刚斧，来岁携登广寒府。桂花斫取最高枝，迈烈扬芬绍前武。
夏夜宿万寿观万花园次友人李唐英韵
作者：黄仲昭
朝代：明

夏夜琳宫里，开轩面面清。池幽荷簇锦，庭净月铺琼。修竹弄晴影，疏松起籁声。无端青草梦，尽向此中生。
夜梦老母因不寐偶成
作者：黄仲昭
朝代：明

别却慈亲天一方，梦魂夜夜绕萱堂。觉来肠断难成寐，数尽更筹夜未央。
大田驿和任提学见竹偶成二绝
作者：黄仲昭
朝代：明

驿亭孤寓无人识，赖有此君相对清。明日俗尘仍滚滚，乾坤双眼为谁明。托根亦在尘寰里，独得乾坤一味清。朝暮相看心似洗，林梢况有月华明。
大田驿和任提学见竹偶成二绝·其一
作者：黄仲昭
朝代：明

驿亭孤寓无人识，赖有此君相对清。明日俗尘仍滚滚，乾坤双眼为谁明。
大田驿和任提学见竹偶成二绝·其二
作者：黄仲昭
朝代：明

托根亦在尘寰里，独得乾坤一味清。朝暮相看心似洗，林梢况有月华明。
大田驿和林元佐地官留题韵
作者：黄仲昭
朝代：明

此地经过知几回，山灵应笑我重来。吟春幽鸟寒犹涩，带雨顽云湿不开。恤政未沾桑下饿，闲愁空切杞人怀。百年畎亩馀忠在，岂逐衰残没草莱。
大雨雪六首
作者：黄仲昭
朝代：明

赏雪尝新酒，吟风集故人。岁穷虽觉凛，道合亦如春。霜鬓年华迈，云扃归梦频。明年复今夕，未卜更相亲。赏雪尝新酒，霜台散晚衙。杯乾情自洽，风劲势尤加。入面回春意，开窗讶月华。丰穰应有象，伫听颂污邪。赏雪尝新酒，初昏喧渐沈。从容论世事，慷慨发豪吟。黼扆清光远，江湖忧念深。苍生犹冻馁，何以慰吾心。赏雪尝新酒，同寅喜盍簪。跳珠初淅淅，飞絮渐毵毵。高论兼今古，清歌杂笑谈。老予悭饮量，今夕亦沈酣。赏雪尝新酒，空庭夜色明。偶因公事暇，聊适片时情。紫塞烽犹警，黄河水未平。迂疏无寸补，空有二毛生。赏雪尝新酒，忘形孰主宾。心交非市道，情洽见天真。民俗犹趋薄，儒风未返淳。一尊应暂适，终合乞閒身。
大雨雪六首·其一
作者：黄仲昭
朝代：明

赏雪尝新酒，吟风集故人。岁穷虽觉凛，道合亦如春。霜鬓年华迈，云扃归梦频。明年复今夕，未卜更相亲。
大雨雪六首·其三
作者：黄仲昭
朝代：明

赏雪尝新酒，初昏喧渐沈。从容论世事，慷慨发豪吟。黼扆清光远，江湖忧念深。苍生犹冻馁，何以慰吾心。
大雨雪六首·其二
作者：黄仲昭
朝代：明

赏雪尝新酒，霜台散晚衙。杯乾情自洽，风劲势尤加。入面回春意，开窗讶月华。丰穰应有象，伫听颂污邪。
大雨雪六首·其五
作者：黄仲昭
朝代：明

赏雪尝新酒，空庭夜色明。偶因公事暇，聊适片时情。紫塞烽犹警，黄河水未平。迂疏无寸补，空有二毛生。
大雨雪六首·其六
作者：黄仲昭
朝代：明

赏雪尝新酒，忘形孰主宾。心交非市道，情洽见天真。民俗犹趋薄，儒风未返淳。一尊应暂适，终合乞閒身。
大雨雪六首·其四
作者：黄仲昭
朝代：明

赏雪尝新酒，同寅喜盍簪。跳珠初淅淅，飞絮渐毵毵。高论兼今古，清歌杂笑谈。老予悭饮量，今夕亦沈酣。
奉和姨夫方先生咏雪韵
作者：黄仲昭
朝代：明

阴云叆叇布遥空，六出纷纷四望同。万顷月华明彻夜，一天柳絮乱飘风。光涵寰宇山河外，人在琼瑶世界中。三白由来嘉瑞兆，黎元又喜际年丰。
奉和袁主事游西湖韵
作者：黄仲昭
朝代：明

平湖四面绕孤峰，万顷无波一鉴空。梵宇深藏青霭里，浮图高插白云中。锦衣湿处沾荷露，画舫摇时漾柳风。游遍六桥归路晚，夕阳斜抹半山红。
奉和袁主事登甘露寺多景楼韵
作者：黄仲昭
朝代：明

飞甍百尺拱瑶京，四望无端景象明。霸业已知随逝水，山光犹自役吟情。草分野色缘城去，风引潮声入座清。望里天然方外境，谁言弱水隔蓬瀛。
奉和袁主事登虎丘寺浮图韵
作者：黄仲昭
朝代：明

苏台鹿过水空流，老树荒烟锁虎丘。宝塔攀跻探古迹，霸图零落使人愁。狂歌响振层霄上，纵目长过万岭头。倚槛俯看飞鸟过，分明身与白云游。
姑苏怀古二首集句
作者：黄仲昭
朝代：明

吴王醉处十馀里，燕语莺啼空断肠。霸业已随烟烬灭，泪痕滴透碧苔香。彩鸳静占银塘水，密雨斜侵薜荔墙。惆怅无因见范蠡，五湖烟浪正茫茫。西施去泛五湖舟，万紫千红梦已休。故国尽消龙虎气，残蝉如说古今愁。桂房椒壁蕙兰老，金沓瑶琴鹿豕游。故事悠悠不可问，往来惟见水东流。
姑苏怀古二首集句·其一
作者：黄仲昭
朝代：明

吴王醉处十馀里，燕语莺啼空断肠。霸业已随烟烬灭，泪痕滴透碧苔香。彩鸳静占银塘水，密雨斜侵薜荔墙。惆怅无因见范蠡，五湖烟浪正茫茫。
姑苏怀古二首集句·其二
作者：黄仲昭
朝代：明

西施去泛五湖舟，万紫千红梦已休。故国尽消龙虎气，残蝉如说古今愁。桂房椒壁蕙兰老，金沓瑶琴鹿豕游。故事悠悠不可问，往来惟见水东流。
客中四时词
作者：黄仲昭
朝代：明

花影随日移，鸟声逐风度。索居元寂寥，祇恐韶光暮。暑雨润吟笺，薰风清绿绮。新蝉欺客愁，庭槐吟不止。荷落一池风，菊开三径雨。无穷离别怀，况听寒虫语。飞雪透疏棂，隆寒袭重被。乡心触景生，惆怅难成寐。
客中四时词·其一
作者：黄仲昭
朝代：明

花影随日移，鸟声逐风度。索居元寂寥，祇恐韶光暮。
客中四时词·其三
作者：黄仲昭
朝代：明

荷落一池风，菊开三径雨。无穷离别怀，况听寒虫语。
客中四时词·其二
作者：黄仲昭
朝代：明

暑雨润吟笺，薰风清绿绮。新蝉欺客愁，庭槐吟不止。
客中四时词·其四
作者：黄仲昭
朝代：明

飞雪透疏棂，隆寒袭重被。乡心触景生，惆怅难成寐。
客中秋夜
作者：黄仲昭
朝代：明

秋夜凄凉只自怜，壁虫窗月伴愁眠。西风不识人憔悴，乱送砧声到枕边。
宾竹歌
作者：黄仲昭
朝代：明

君不见坡仙讥俗士，无竹不可医。又不见卫风美进德，菉竹歌猗猗。天生嘉植异凡卉，狷士品题号君子。凌霄高节挺琅玕，扑地清阴绝尘滓。曾君种竹绕庭宇，谓竹为宾我为主。医俗岂独怀坡仙，进德直期追卫武。古人取物修其身，知仁山水垂法程。竹之直兮可以励吾节，竹之虚兮可以广吾心。直节虚心贯始终，高标与竹将无同。天上清风一挥洒，人间酷暑何所容。功成三径重归日，宾主相看无愧色。
宿车盘驿和陈文耀方伯韵
作者：黄仲昭
朝代：明

行尽闽山几日程，马头人见楚山迎。君恩未效涓埃报，垂老兹行敢为名。只说闽山是故山，今朝倏已出闽关。古今经济谁无憾，毕竟还须早丐闲。
宿车盘驿和陈文耀方伯韵·其一
作者：黄仲昭
朝代：明

行尽闽山几日程，马头人见楚山迎。君恩未效涓埃报，垂老兹行敢为名。
宿车盘驿和陈文耀方伯韵·其二
作者：黄仲昭
朝代：明

只说闽山是故山，今朝倏已出闽关。古今经济谁无憾，毕竟还须早丐闲。
寄华岩寺默堂上人诗四首
作者：黄仲昭
朝代：明

乘闲特访默堂师，何处游方负所期。林鸟潜窥山殿供，野猿偷动石枰棋。碓收残药空流水，犬讶游人吠短篱。欲问三生缘内事，相逢未卜是何时。万木阴中梵宇开，分明人世有蓬莱。漾开池藻群鱼戏，点破松烟一鹤回。涧水浮花云里出，山风如雨竹间来。高僧不遇徘徊久，踏遍苍苍满院苔。夏日寻幽到上方，清阴满地午生凉。雨过山色重重好，风度荷花阵阵香。诗景百般行处有，尘缘万种坐来忘。云扃叩遍无人见，惟有残书满石床。问师飞锡游何处，自是闲云任去留。满院幽花空冉冉，一溪流水自悠悠。半生苦海无缘济，何日空门结社游。回首城南忽相遇，一尊重约醉清秋。
寄华岩寺默堂上人诗四首·其一
作者：黄仲昭
朝代：明

乘闲特访默堂师，何处游方负所期。林鸟潜窥山殿供，野猿偷动石枰棋。碓收残药空流水，犬讶游人吠短篱。欲问三生缘内事，相逢未卜是何时。
寄华岩寺默堂上人诗四首·其三
作者：黄仲昭
朝代：明

夏日寻幽到上方，清阴满地午生凉。雨过山色重重好，风度荷花阵阵香。诗景百般行处有，尘缘万种坐来忘。云扃叩遍无人见，惟有残书满石床。
寄华岩寺默堂上人诗四首·其二
作者：黄仲昭
朝代：明

万木阴中梵宇开，分明人世有蓬莱。漾开池藻群鱼戏，点破松烟一鹤回。涧水浮花云里出，山风如雨竹间来。高僧不遇徘徊久，踏遍苍苍满院苔。
寄华岩寺默堂上人诗四首·其四
作者：黄仲昭
朝代：明

问师飞锡游何处，自是闲云任去留。满院幽花空冉冉，一溪流水自悠悠。半生苦海无缘济，何日空门结社游。回首城南忽相遇，一尊重约醉清秋。
寄寿母舅郑梅所先生暨妗李氏七十得齿字
作者：黄仲昭
朝代：明

南湖衍庆源，一派流迤逦。乌石山前秀气钟，华堂矗矗连云起。中有齐眉鹤发仙，紫凤青鸾相并峙。阅世升平七十年，方瞳双碧照秋水。梅花灼烁晚方妍，慈竹茏葱寒更美。我昔栖迟故国时，长向堂前拜容止。撤蔀砭愚荷爱深，于分虽甥恩则子。年来幸获遭圣明，玉笋联班五云里。闽南回首天茫茫，献寿无由斟绿蚁。题诗远寄鹤南归，聊代芳筵祝遐祉。我家双亲七十馀，别来久旷供甘旨。却喜城东数亩庐，门墙咫尺联桑梓。相期朝暮慰离怀，寿域徜徉乐馀齿。
寄罗公严亲家
作者：黄仲昭
朝代：明

天涯为别几秋冬，南望闽山思不穷。烟树春天迷渭北，寒云日暮起江东。乡心最怕看明月，客梦偏惊听断鸿。安得相逢一携手，论文尊酒对春风。
寄表侄陈宗调
作者：黄仲昭
朝代：明

乡园数载每同欢，别后宁知会面难。尊酒无由花底共，瑶琴空忆月中弹。江南梦断莺声曙，冀北魂销雁影寒。遥想芸窗经史暇，寒梅开处带吟看。
寿仙游彭大尹母孺人八十
作者：黄仲昭
朝代：明

花县仙郎献绩归，故园因得寿慈闱。蟠桃花并宜男发，南极星连婺女辉。兰玉一庭春不老，星霜八帙世尤稀。更裁文锦三千丈，岁岁高堂换舞衣。
寿仙溪张母吴氏七十次周翠渠韵
作者：黄仲昭
朝代：明

舞袖斓斑晓日前，慈闱尊酒贺稀年。长生莫问还丹诀，种得琼芝满石田。
寿仙溪李朴庵夫妇七十次陈待徵郎中韵
作者：黄仲昭
朝代：明

高堂春酒莫辞倾，此夕弧南星正明。莱服频翻娱绮席，南陔新谱入瑶笙。西来王母蟠桃熟，东望函关紫气横。寿域无涯才七十，蓬瀛还看海尘生。
寿姊夫林君并姊氏七十
作者：黄仲昭
朝代：明

多君访我到洪州，白首还能赋壮游。自有神仙在人世，何须方外问丹丘。同胞犹幸两人存，姊已稀年弟六旬。献寿末由倾绿醑，空馀清梦到家频。伉俪齐年七十馀，承欢况复子孙俱。缄词远寄南飞鹤，相约蓬壶看海枯。
寿姊夫林君并姊氏七十·其一
作者：黄仲昭
朝代：明

多君访我到洪州，白首还能赋壮游。自有神仙在人世，何须方外问丹丘。
寿姊夫林君并姊氏七十·其三
作者：黄仲昭
朝代：明

伉俪齐年七十馀，承欢况复子孙俱。缄词远寄南飞鹤，相约蓬壶看海枯。
寿姊夫林君并姊氏七十·其二
作者：黄仲昭
朝代：明

同胞犹幸两人存，姊已稀年弟六旬。献寿末由倾绿醑，空馀清梦到家频。
寿姚松云翁七十次林见素韵二首
作者：黄仲昭
朝代：明

阳月如春昼不寒，稀年寿酒足为欢。蟠桃一实三千岁，青鸟传音约再看。晴曦光映舞衣斑，满面和风动笑颜。俯仰乾坤还自幸，百年青眼有南山。
寿姚松云翁七十次林见素韵二首·其一
作者：黄仲昭
朝代：明

阳月如春昼不寒，稀年寿酒足为欢。蟠桃一实三千岁，青鸟传音约再看。
寿姚松云翁七十次林见素韵二首·其二
作者：黄仲昭
朝代：明

晴曦光映舞衣斑，满面和风动笑颜。俯仰乾坤还自幸，百年青眼有南山。
寿庆堂为陈景厚地官赋
作者：黄仲昭
朝代：明

翠壶之山凌碧穹，一脉东去如游龙。蝘蜒数里联鳌峰，峰前佳气长郁葱。陈家远自莆城东，搆堂此地诛蒿蓬。堂中矍铄黄眉翁，一双碧眼光曈昽。承家喜有贤阿戎，鹓班接武朝重瞳。紫诰推恩下九重，锦衣光映酡颜红。君家在昔称儒宗，一门世德谁能同。正献当年辅弼忠，鼎彝刻遍铭勋庸。文贞茂德渊以冲，一时学者资陶镕。钝斋清隐山林中，孤云独鹤飞长空。忠肃生当宋祚终，杀身就义真从容。瓒公亦复追其踪，至今清史同昭融。浮世纷纷昧所从，贻谋但欲金玉丰。园花旦夕开纤秾，秋风回首成空丛。何似君家庆泽钟，累叶荐被恩光隆。相期努力摅丹衷，大施霖雨苏疲癃。立身不坠前人风，还寿斯庆垂无穷。
寿弋阳黄宪使七十
作者：黄仲昭
朝代：明

青春飞步上蓬莱，看破浮荣便乞骸。十载乘骢豺虎肃，两藩执法士民怀。童颜鹤发稀年届，绿酒黄花晚兴佳。况有仙郎能继美，锦衣献寿舞庭阶。
寿彭母七十
作者：黄仲昭
朝代：明

天地三阳泰，慈闱寿域开。华年盈七帙，宝婺烛三台。慈竹清阴蔼，萱花春意回。阶庭兰掩映，霄汉凤毰毸。石髓陈瑶席，琼浆泛玉杯。香浮金鸭雾，乐震画堂雷。王母骖鸾下，麻姑驾鹤来。相期长不老，沧海看飞埃。
寿林君叔孟八十
作者：黄仲昭
朝代：明

君不见束广微，岁旱祷雨苏民饥，民祝寿考无穷期。又不见窦禹钧，平生阴骘通神明，五子贵显身康宁。我爱林家东谷翁，二公之德将无同。为兵输税宽囚系，为民输粟瘳疲癃。命服已看旌义槩，八旬况复逢时泰。儿孙群戏老莱衣，宾朋共祝庄椿岁。从来积善流庆多，始终一德求靡它。德日益新寿益永，还看孙子登高科。
寿林通府景源七十次林见素韵
作者：黄仲昭
朝代：明

伉俪稀年锡自天，仙经何用更钩玄。阶前菊映斑斓服，堂上歌喧锦绣筵。老得身闲增矍铄，貌因德邵觉清妍。从今寿考谁堪并，万仞南山倚翠烟。
寿萱堂为宋仲和司训赋
作者：黄仲昭
朝代：明

镜里青鸾飞去早，冰玉襟怀长自保。玄发年来变成缟，凤雏总喜风标好。欲慰慈亲跻寿考，堂前特种忘忧草。烨烨繁花映晴昊，对此慈亲春浩浩。一雏朝阳振文藻，新沐天恩出蓬岛。锦衣特访乡园道，献寿流霞倾玛瑙。日向花前申颂祷，长对慈亲勿枯槁，遐寿直同天地老。
寿赣州李太守琎母八十
作者：黄仲昭
朝代：明

陇西阿㜷女中杰，母仪妇道俱超绝。和丸教子早登庸，五马专城凛冰雪。作善由来天降祥，年华八帙身康彊。霞帔珠冠侈恩渥，芝兰玉树争辉光。朱门设帨当兹夕，黄菊香中启瑶席。和云石髓甘若饴，凝露蟠桃赤如日。赣江之水流滔滔，赣民拟酿为春醪。年年酌献萱堂上，用介眉寿南山高。使君团圞同白首，长与赣民作慈母。
寿进士吴浚母八十
作者：黄仲昭
朝代：明

八帙慈亲初度晨，皇华桂子正归程。分将天禄供珍膳，摘取梅花荐寿觥。锦服暂为莱服舞，使星高傍婺星明。苍天福善应无极，鸾诰还看荷宠荣。
寿高都宪父母七十
作者：黄仲昭
朝代：明

贵溪之山凌紫虚，一双彩凤山中居。呼吸三气吞华腴，翱翔千仞超尘污。从教沧海成丘墟，雄鸣雌应长康娱。孕秀还生瑞世雏，九苞文彩春华敷。朝阳碧梧千万株，春风满地阴扶疏。凤雏高飞栖碧梧，长鸣喜听谐笙竽。好音终始期不渝，唤回四海为唐虞。双凤之心当益愉，遐龄应与乾坤俱。
山亭为龟塘廖氏应修赋次周翠渠韵
作者：黄仲昭
朝代：明

小亭依水竹，山色共霏微。散帙云浮几，弹琴月在帏。鹓鸾行簉羽，鸥鹭暂忘机。一榻期相借，风雩同咏归。
山海奇观为崇安司训屠景赋
作者：黄仲昭
朝代：明

武夷之山天所辟，三十六峰炫丹碧。中有精庐祀紫阳，万古斯文赖昭晰。东海之水龙所宫，吞吐日月涵长空。海滨佳气忽融结，千年邹鲁闻儒风。屠君袖然东浙彦，一经早领乡闱荐。屈登乙榜教崇安，剑气时作虹光见。年来捧檄过吾莆，平海武学需师模。清操何尝问修脯，雅志但欲谈诗书。武夷正在崇安境，千古奇观君已稔。高山仰止长不忘，进德之功岂容寝。平海城临东海滨，洪涛细浪皆成文。君子之文能若此，司马子长焉足论。观象于山德应进，观法于海文尤盛。来春三策献天人，疾雷一声寰宇震。
己未九日乌山登高次刘静常郑藏庵东庵韵 其一 次静常韵
作者：黄仲昭
朝代：明

白露凝霜催短景，黄花泛酒续良游。山横翠黛云开处，雁带斜阳天尽头。百岁功名成画饼，几人姓字覆金瓯。题糕且尽生前乐，洒泪何劳身后忧。
己未九日乌山登高次刘静常郑藏庵东庵韵 其三 次藏庵韵
作者：黄仲昭
朝代：明

浮云漠漠拥遥岑，不解为霖空自阴。人事忽看今日改，菊花还作去年簪。庙堂谁是忧民者，畎亩空怀爱国心。万斛闲愁何处遣，盈尊春酒不辞斟。
己未九日乌山登高次刘静常郑藏庵东庵韵 其二 次东庵韵
作者：黄仲昭
朝代：明

谁能燮理顺阴阳，偶为登高一感伤。多稼盈畴怜就槁，三农终岁叹徒忙。且呼绿醑互酬酢，聊挽春和归肺肠。老得兹游良亦幸，浮生丰约底须量。
己未九日乌山登高次刘静常郑藏庵东庵韵·次静常韵
作者：黄仲昭
朝代：明

白露凝霜催短景，黄花泛酒续良游。山横翠黛云开处，雁带斜阳天尽头。百岁功名成画饼，几人姓字覆金瓯。题糕且尽生前乐，洒泪何劳身后忧。谁能燮理顺阴阳，偶为登高一感伤。多稼盈畴怜就槁，三农终岁叹徒忙。且呼绿醑互酬酢，聊挽春和归肺肠。老得兹游良亦幸，浮生丰约底须量。浮云漠漠拥遥岑，不解为霖空自阴。人事忽看今日改，菊花还作去年簪。庙堂谁是忧民者，畎亩空怀爱国心。万斛闲愁何处遣，盈尊春酒不辞斟。
己未端午同吴继学方子大诸君游东岩二首
作者：黄仲昭
朝代：明

名途十载抱离忧，此日重欣结胜游。山色不随人事改，烟光似为客来收。底须身外论丰约，且向尊前共唱酬。薄暮微凉城上路，也随时俗看龙舟。炎歊何处涤尘忧，共约东山寺里游。一鸟不鸣山更寂，千林增翠雨初收。老身犹喜康强在，佳节须将酩酊酬。请看群龙纷竞渡，谁怜野水有横舟。
己未端午同吴继学方子大诸君游东岩二首·其一
作者：黄仲昭
朝代：明

名途十载抱离忧，此日重欣结胜游。山色不随人事改，烟光似为客来收。底须身外论丰约，且向尊前共唱酬。薄暮微凉城上路，也随时俗看龙舟。
己未端午同吴继学方子大诸君游东岩二首·其二
作者：黄仲昭
朝代：明

炎歊何处涤尘忧，共约东山寺里游。一鸟不鸣山更寂，千林增翠雨初收。老身犹喜康强在，佳节须将酩酊酬。请看群龙纷竞渡，谁怜野水有横舟。
庆同年潘提学应昌寿
作者：黄仲昭
朝代：明

留鹤先生百夫特，未老悬车归故国。兴来草圣追钟王，醉后新诗迈元白。况复堂前春意赊，紫荆灼灼开繁花。天恩汪洋殊未已，寿域浩荡仍无涯。季夏尧蓂生七叶，先生岁已周花甲。常疑宿酒上苍颜，未许新霜点玄发。年年此日寿筵开，满堂歌鼓喧如雷。门外宾朋集珠履，膝前孙子倾金罍。季方薇垣久为客，目断乡山海天碧。幸因嵩祝上京华，得遂昼游话胸臆。天台之山凌九天，临海之水涵百川。开山种秫酿海水，直蕲山水俱齐年。
庆郑敏善先生年八十应诏冠带
作者：黄仲昭
朝代：明

年跻八秩未龙钟，又沐清时宠渥隆。华发谩添乌帽雪，酡颜不藉锦衣红。已看敬老循周典，还见优贤有汉风。况遇圣明弘治日，蒲轮早晚召申公。
归朝欢·送张天瑞都宪巡抚北畿
作者：黄仲昭
朝代：明
体裁：词

三伏炎曦真烁石。使君何事行匆剧。王畿分镇简贤能，君命有严遑自适。西江人叹息。福星移照天之北。旧同寅，暌违矩范，翘首情何极。使君早蕴匡时策。中外贤劳名赫奕。此行绣斧带霜威，当道豺狼看敛迹。九重方侧席。寤寐求贤敷德泽。看他年，进秉钧轴，霖雨苏寰域。
归朝欢·送都宪秦公巡抚北畿
作者：黄仲昭
朝代：明
体裁：词

使君才器由天赋。骅骝早聘青云路。京华扬历政声隆，藩郡翱翔仁泽溥。九重深眷顾。玉节煌煌明绣斧。到京畿，扬清激浊，千里民安祚。东风吹散西山雨。冠盖纷纷朝出祖。黎元深感使君恩，车前卧辙人无数。圣主思贤辅。姓名定入金瓯覆。怅明朝，相思两地，空望云间树。
往德安过东林寺读始祖唐御史公诗韵六首
作者：黄仲昭
朝代：明

庐阜称兹刹，乾坤几许时。题诗忆吾祖，览胜惬幽期。鹿饮清溪水，鹤巢古树枝。我来访莲社，山色映清池。东林闻自昔，梦想已多时。颇喜兹行便，聊偿夙所期。苔荒翻贝处，劫化偃松枝。赢得芙蕖在，年年发旧池。经过聊驻节，正值浴沂时。野鸟如相迓，云山似有期。水清泉傍石，林密树交枝。怪底坐忘去，幽亭俯碧池。下马日停午，阴云解驳时。纵观须尽兴，重到恐难期。花雨红飘径，松岚翠滴枝。前峰高见塔，指点是天池。纵忙须暂住，周览更何时。山色千年在，人生百岁期。香斜风入榭，花落鸟争枝。瀹茗浇吟吻，山僧汲小池。未了公家事，匆匆少暇时。偶因逢老衲，聊共话心期。倦骥悲尘皂，痴鸠忆故枝。君恩犹未报，行路敢差池。
往德安过东林寺读始祖唐御史公诗韵六首·其一
作者：黄仲昭
朝代：明

庐阜称兹刹，乾坤几许时。题诗忆吾祖，览胜惬幽期。鹿饮清溪水，鹤巢古树枝。我来访莲社，山色映清池。
往德安过东林寺读始祖唐御史公诗韵六首·其三
作者：黄仲昭
朝代：明

经过聊驻节，正值浴沂时。野鸟如相迓，云山似有期。水清泉傍石，林密树交枝。怪底坐忘去，幽亭俯碧池。
往德安过东林寺读始祖唐御史公诗韵六首·其二
作者：黄仲昭
朝代：明

东林闻自昔，梦想已多时。颇喜兹行便，聊偿夙所期。苔荒翻贝处，劫化偃松枝。赢得芙蕖在，年年发旧池。
往德安过东林寺读始祖唐御史公诗韵六首·其五
作者：黄仲昭
朝代：明

纵忙须暂住，周览更何时。山色千年在，人生百岁期。香斜风入榭，花落鸟争枝。瀹茗浇吟吻，山僧汲小池。
往德安过东林寺读始祖唐御史公诗韵六首·其六
作者：黄仲昭
朝代：明

未了公家事，匆匆少暇时。偶因逢老衲，聊共话心期。倦骥悲尘皂，痴鸠忆故枝。君恩犹未报，行路敢差池。
往德安过东林寺读始祖唐御史公诗韵六首·其四
作者：黄仲昭
朝代：明

下马日停午，阴云解驳时。纵观须尽兴，重到恐难期。花雨红飘径，松岚翠滴枝。前峰高见塔，指点是天池。
忆旧游·送宪副汪从仁之任云南词并引
作者：黄仲昭
朝代：明

喜清和时节，梅酿微酸，榴吐新葩。祖席酒三行，把离情搅动，乱似杨花。忆著英年分陕，美誉赤城霞。看白璧坚贞，青蝇虽点，本自无瑕。悯起佐西江，臬㥃吏弊，民情一一梳爬。九重思俊杰，抚滇南赤子，帝曰汝嘉。旧日夷民识面，重见喜无涯。待边境又宁，归朝还拟殿邦家。
怀古
作者：黄仲昭
朝代：明

吾闻庖羲氏，爰始开鸿荒。庖羲既已往，乃复生神农。厥后有轩辕，继统为三皇。鼎湖龙去后，尧德益辉煌。有虞受其禅，恭已垂衣裳。禹承精一传，克绍唐虞芳。猗欤叹日跻，复见商成汤。穆穆歌敬止，亦有周文王。嗣武建皇极，周德日以昌。圣神相继作，治道弥昭彰。所以八荒内，淳风浩无疆。唐虞既辽邈，三代亦荒凉。诸侯纷僣窃，列国互争强。危舌利如戟，巧言媚如簧。孔孟思济时，辙迹周四方。徘徊无所遇，怀宝徒悲伤。陵夷至嬴氏，不啻豺与狼。治道已荡然，淳风亦沦亡。芒砀龙一奋，仗剑扶颓纲。所悲杂霸术，垂统未甚良。累叶称善治，不过臻小康。东京既失御，群雄起陆梁。伏龙徒奋迅，凤雏空翱翔。天意挽不回，炎精竟无光。六朝迭兴废，四海日扰攘。忽生龙凤姿，唐祚开晋阳。奈何同气亲，战血流宫墙。牝晨秽宸极，麀聚渎天常。治道杂王霸，奕叶多昏狂。比之炎汉时，已不相颉颃。回首视唐虞，深渊与穹苍。有唐既迄运，刘石遂披猖。中原数千里，幻作征战场。皇天命贤主，挥戈扫欃枪。陈桥属猪人，遂著龙袍黄。立国尚忠厚，颇胜汉与唐。惜哉三百载，教化未汪洋。遂令三代前，淳风竟茫茫。端居茅檐下，感此心傍徨。仰天动长吟，浮云自悠扬。
愚轩为高都宪赋
作者：黄仲昭
朝代：明

小智私以凿，民风日浇漓。狗盗鸡鸣纷变诈，神机鬼状争怪奇。南台都宪真超卓，铲采埋光全太朴。满腔真意与天游，半点机心无地著。世人竞谀佞，口舌如篪埙。宁为周御史，期期发忠言。世人多诡随，不异铅绕指。宁为柳士师，直道终如始。眼看薄俗恒自惩，开轩因以愚为名。如公岂是真愚者，欲与往哲同垂声。愿公无遽归乡土，尽挽民风复淳古。
感事偶书
作者：黄仲昭
朝代：明

壮心一片今犹昔，浮世多岐自町畦。巷伯谩劳伤贝锦，伏波谁与辨文犀。从来山水知音少，何怪雌雄过眼迷。赖有婵娟天际月，夜深还照小窗西。
感皇恩·送同寅罗象州迁云南宪副
作者：黄仲昭
朝代：明

南浦祖筵开，骊歌将阕。彩鹢乘风江上发。便道乡关，山水应增秀色。两地相思处，共明月。金紫辉煌，青骢蹀躞。万里风云随玉节。冰霜满面，散作阳春德泽。他年金鼎还，资调燮。
感皇恩·送李方伯之任山西
作者：黄仲昭
朝代：明

采石古名区，秀钟英杰。早际风云朝北阙。谏垣名重，超佐西江节钺。襟怀清彻底，如冰雪。政迹著闻，帝心简在。又擢晋阳新牧伯。轺车到处，枯槁渐回春色。故人千里空，望明月。
感皇恩·送陈大参德修升云南右方伯
作者：黄仲昭
朝代：明

金榜早蜚英誉，两京扬历。剧郡分符声赫奕。超佐薇垣，茂著旬宣嘉绩。黎元沾惠爱，咸欢怿。入觐王庭，遂迁岳牧，万里滇南烟树碧。西江父老，空想甘棠行迹。还期霖雨遍，沛寰域。
戏题钟馗
作者：黄仲昭
朝代：明

曾向明皇梦寐中，手擒魑魅逞英雄。如何不斩奸邪首，纵使胡儿入后宫。
承太守王先生见示和林宪使守岁诗次韵
作者：黄仲昭
朝代：明

六年守岁宦途遥，何幸乡园度此宵。老至生涯惟药裹，春来心事付诗瓢。痴鸠自诧今巢稳，骢马空劳曩日骄。凤历明朝又新岁，还从野老祝轩尧。
承林见素示和曾司直九日无菊诗次韵奉答
作者：黄仲昭
朝代：明

江南菊开苦不早，百年谩说重阳好。我性不饮复无花，雅怀顿减柴桑老。云台图画逐烟尘，金谷繁华馀蔓草。看来富贵真浮云，花前有酒须倾倒。我虽不饮亦强斟，谁爱名场受閒恼。忆昔輶车行役时，满帻飞埃不遑扫。昨承优诏许归休，喜剧应同获奇宝。老得身閒即是仙，安用交梨并火枣。归来重理旧诗书，至理渊微细探讨。寻常有一契吾心，即反于身以自考。乃觉从前事总非，天赋吾真渐枯槁。迷途未远幸回辕，终愧当年郭有道。洛社风流继自今，珍重同盟永相保。诗称引翼跻寿祺，为君高歌申颂祷。修身俟命在吾人，此外悠悠随大造。
拙戒吴方伯亭成翠渠有诗寄题因次韵二首
作者：黄仲昭
朝代：明

闻说吴方伯，幽亭搆已成。四檐深树暝，一雨小池平。鸥鹭依人宿，莼鲈约客烹。良游嗟未遂，几度梦中行。一段崆峒景，何须访广成。春增晴野绿，云补乱山平。酒泛黄花饮，茶分活水烹。芳邻如可借，杖屦日随行。
拙戒吴方伯亭成翠渠有诗寄题因次韵二首·其一
作者：黄仲昭
朝代：明

闻说吴方伯，幽亭搆已成。四檐深树暝，一雨小池平。鸥鹭依人宿，莼鲈约客烹。良游嗟未遂，几度梦中行。
拙戒吴方伯亭成翠渠有诗寄题因次韵二首·其二
作者：黄仲昭
朝代：明

一段崆峒景，何须访广成。春增晴野绿，云补乱山平。酒泛黄花饮，茶分活水烹。芳邻如可借，杖屦日随行。
拟古
作者：黄仲昭
朝代：明

故人千里别，遗我双干将。其鞘饰鞞琫，其刃生寒芒。鞘以示韬晦，刃以明坚刚。时行即徇义，时止当深藏。雌雄喻同心，以勖长不忘。
挽丁通判
作者：黄仲昭
朝代：明

早擢巍科立要津，复承恩命倅南闽。寸心清夺冰壶月，一气嘘回寒谷春。辽海不堪仙鹤去，棠阴空见碧苔新。黎元借寇今无地，惆怅西风泪满巾。
挽三山张浚大尹
作者：黄仲昭
朝代：明

昔年同听鹿鸣歌，浮世光阴转眼过。白发盈颠嗟我老，黄泉无路奈君何。芹宫化雨英髦盛，花县春风惠泽多。独恨行营星遽殒，鲸鲵未睹伏天戈。
挽三山林质斋处士
作者：黄仲昭
朝代：明

隐君仙去已多时，月旦高名尚在兹。负土不辞营宅兆，买田多为恤孤嫠。芝兰钟秀香风蔼，棣萼连枝春日迟。我亦高山兴仰止，楚招歌罢不胜思。
挽三山陈叔熙先生
作者：黄仲昭
朝代：明

青年挟策觐重瞳，一命荣沾教泮宫。宁海已看端士习，定安还喜变夷风。清朝共拟升杨震，绛帐俄惊失马融。纪行有铭垂不朽，知君瞑目九泉中。
挽兰溪郭政浩处士夫妇
作者：黄仲昭
朝代：明

骑鹤相随蓬岛去，茫茫云海碧连空。遗编剩积经年蠹，清夜谁丸旧日熊。黄菊东篱悲暮雨，青蘋南涧怨春风。百年世事浑成梦，赢得穹碑夕照中。
挽夏孺人用刘钦谟大参韵
作者：黄仲昭
朝代：明

斧封春雨长苔痕，孝子临风欲断魂。衣线百年长感恨，旨甘三釜未酬恩。霜凝堂北宜男老，云锁天南婺女昏。愁绝壸仪招不返，束刍还拟奠清尊。
挽恭悯钟先生
作者：黄仲昭
朝代：明

青年射策上金銮，豸服荣联玉笋班。抗疏从教龙准怒，捐生欲夺凤雏还。心同仁杰艰虞际，节与周昌伯仲间。此日贤郎登禁从，苍天报应未应悭。
挽杨太安人
作者：黄仲昭
朝代：明

早共夫君挽鹿车，韶仪淑德世谁逾。子承慈训登朝著，孙服遗休剖郡符。八帙遐龄今古少，五花封诰宠恩殊。登堂我忆曾瞻拜，丘陇何当奠束刍。
挽林文恢教授
作者：黄仲昭
朝代：明

蔗境优游味正浓，黄梁一梦蕙帷空。菊松三径悲元亮，桃李诸生哭马融。高冢麒麟秋草里，穹碑赑屃夕阳中。贤郎无限思亲泪，洒向西风恨不穷。
挽橘泉方文谟先生
作者：黄仲昭
朝代：明

八十高年强健身，西风一夜殒庄椿。黎元正尔多奇疾，天地胡为夺此人。橘井泉深空自洌，杏林花发为谁春。刀圭我亦曾蒙惠，一束生刍泪满巾。
挽温方伯琮
作者：黄仲昭
朝代：明

使君一梦蹑仙踪，闽海家家辍相舂。廊庙有人思贡禹，泉台无路起元龙。紫薇花㡳春风老，棠树阴中草色浓。一束生刍从此别，蜀山回首暮云重。
挽袁母张氏
作者：黄仲昭
朝代：明

一赴瑶池金母宴，海天归路杳无期。菱花尘掩青鸾老，慈竹霜寒彩凤悲。春色自回芳涧藻，月华空照锦机丝。生平懿行知何在，尽付空山太史碑。
挽赠监察御史董□夫妇
作者：黄仲昭
朝代：明

一双白璧閟青山，逝水东驰不复还。人世有天敷庆泽，泉台无路接清颜。凤毛碧汉双高翥，鸾诰彤墀屡涣颁。墓石惭予辞不斐，足留潜德示人寰。
挽郭州判
作者：黄仲昭
朝代：明

佐县才华众所钦，重看佐郡慰民心。一时品藻归清誉，几树甘棠蔼绿阴。枳棘忽惊丹凤老，松楸长锁白云深。宦途喜有承家子，奕奕声光动士林。
挽钧州学正林菊庵先生
作者：黄仲昭
朝代：明

昨夜清霜悴玉芝，士林空仰旧容仪。一襟秋月持衡处，满座春风振铎时。白首功名归蝶梦，青霄事业付麟儿。玉堂大院题铭在，千古人看有道碑。
挽陈教授先生廷威
作者：黄仲昭
朝代：明

乾坤俯仰叹斯文，眼底何人更似君。一代才名追郑老，百年科第屈刘蕡。经横绛帐春风蔼，人去诗坛夕照曛。旧日林塘重过访，数声邻笛不堪闻。
挽韶州贰守方源学先生
作者：黄仲昭
朝代：明

渊源家学绍难兄，璧水翱翔羡老成。共说王祥能佐郡，还誇疏受早辞荣。龙蛇倏尔惊新梦，松菊翛然负旧盟。赢得五花鸾诰在，龙光千古贲丘茔。
挽馀姚毛处士
作者：黄仲昭
朝代：明

越山有幽人，高隐在岩谷。适兴有诗书，惊心无宠辱。高风盖一乡，亦足振颓俗。人生随化迁，百年蛇赴壑。送死人所悲，送君能勿哭。泠泠越溪水，萧萧溪上竹。主人去不返，水竹空绕屋。赢得庆源深，化作兰与玉。春风满阶庭，蔼蔼扬芬馥。九原君勿悲，人间万事足。
挽馀姚黄处士夫妇
作者：黄仲昭
朝代：明

同阅升平九十年，蓬莱相继梦游仙。乡评共说梁鸿好，闺范还称德曜贤。棋局昼闲花屿上，机声秋断画堂前。贤孙霄汉钟馀庆，指日焚黄贲陇阡。
效古十九首
作者：黄仲昭
朝代：明

握手与君别，万里从此辞。悠悠道路长，恻恻中心悲。白日西山没，流水东海驰。东西各异势，会合良难期。明月有时缺，思君长不绝。茫茫春雪深，道路没归辙。驱驰力已疲，憔悴发已白。君心但自保，岂敢怨离别。浮萍逐水流，落絮随风起。青楼有佳人，自矜容色美。瑶筝弄玉纤，清歌呈皓齿。坚贞不自持，托身游侠子。一朝遭弃捐，飘飘无定止。落花委苍苔，飞絮沉绿水。荣华倏忽间，人生亦如此。今日白发翁，前日红颜子。何事长奔波，终日不遑已。驾言秣吾马，游戏长安市。层楼百花中，高阙五云里。冠盖集芳园，歌钟喧戚里。绮罗艳春风，夹道香尘起。人生俱作乐，不乐徒为尔。高堂集嘉客，济济皆同心。珍羞列绮席，芳醑倾银瓶。慷慨发浩歌，铿锵鸣瑶琴。素怀邈难写，寄此弦歌声。于中有真趣，谁能知其音。光阴急如箭，倏忽成古今。失今不作乐，白发日相侵。穷通顺吾命，任彼浮与沈。中城有危楼，万象势尽低。飞檐焕华采，杰栋凌云霓。楼中有少妇，良人久乖暌。有时歌声起，秋风共凄凄。秦筝清且哀，调与歌声齐。宛转不能已，青天红日西。眼前孰知音，弦歌徒悲悽。却羡比翼鸟，一双长并栖。岁暮群芳歇，梅花开满林。殷勤折南枝，将以寄同心。故国万馀里，寒香徒自深。引领独徘徊，青天日西沈。斗杓复建寅，生意回枯朽。轻红点槛桃，新绿上堤柳。俯仰八纮间，融融煖如酒。感此念故人，天涯离别久。忆昔初见君，论交期皓首。云泥一朝异，曾不念携手。雁飞必呼群，莺鸣亦求友。物性尚如斯，君心何独否。凤栖在碧梧，鱼游在绿水。婉娈相因依，始终长若此。初与君结好，期与君偕老。胡为弃前盟，隔绝千里道。引领望轩车，山空歌浩浩。君若方春阳，妾若幽谷草。阳光不煦妪，草色将枯槁。惟有贞白心，为君长自保。凌晨步庭外，惟见柏森森。风霜任摇落，翠色长自深。攀条寄远客，表此一寸忱。所重不在物，以勖岁寒心。皎皎织女星，独处河之澳。频年织云锦，灿烂盈杼柚。剪裁劳玉纤，将与牵牛服。欲渡河无梁，耿耿乱心曲。驰情独怅望，但见河水绿。驱车早言旋，胡为事远游。韶华如昨日，金风复飕飗。百年驹过隙，人生难久留。惟思早立身，可以传千秋。光阴苟蹉跎，倏忽委山丘。去去从此始，弩力慎勿休。秋风起天际，商声满寒谷。白露已为霜，晓气清且肃。人生无百年，奈此光阴速。去者日已多，来者日已蹙。何不畅怀抱，而乃长刺促。齐宋多名姬，罗绮生芬馥。持身良不苟，频年保贞淑。清商中夜发，激烈铿金玉。慷慨振衣裳，殷勤脂车轴。愿为高岗凤，飞向梧桐宿。瞻彼北邙下，累累总丘坟。古道翳榛莽，老树含风云。晨昏樵牧歌，来往狐兔群。白骨亦已朽，宁复有精魂。人生天地间，暂寓难久存。年命乃有限，嗜欲胡无垠。营营苦不足，东西日纷纭。一朝委山丘，贵贱宁复论。不如谢尘鞅，笑傲云水村。死者不可作，生者尚未衰。生时不共乐，死去复难追。瞻彼南山麓，丘冢何累累。感之思故国，旋归苦无期。登高独徘徊，耿耿徒伤悲。人生虽百岁，七十已云稀。如何一身微，乃为千载思。有酒即相亲，于以乐青春。区区逐微利，徒为受苦辛。君看醉乡人，乃独全其真。西风起林末，物候何凄凉。芙蕖销华泽，蘋蓼扬辉光。良人久离别，关山阻且长。新爱有佳人，旧欢从此忘。贱妾若葵花，良人若太阳。太阳虽转移，葵花长仰望。昨宵魂梦里，忽到良人傍。携手共言笑，欢乐犹未央。须臾复不见，拊心重徬徨。本期鸳与鸯，一双长翱翔。弃捐今若此，有泪空沾裳。韶华倏已去，朱火复相违。凉飙振林木，飒飒商声悲。故人天一方，数载隔容仪。忽将金玉音，远寄鳞鸿归。感此情意厚，佩服良无遗。关山既修阻，物候复凄其。佳期不可即，耿耿徒相思。故人隔天涯，万里情尚切。遗我金错刀，把玩中心悦。金环月团圆，白刃水瑩澈。刃以勖直道，环以喻不绝。佩之永不忘，畴能使离别。东风入庭树，忽动闺中思。春去今复归，游子独何之。瞻彼天壤间，万物咸熙熙。孤妾独徘徊，悠悠双泪垂。风霜但自保，会面良有期。
效古十九首·其一
作者：黄仲昭
朝代：明

握手与君别，万里从此辞。悠悠道路长，恻恻中心悲。白日西山没，流水东海驰。东西各异势，会合良难期。明月有时缺，思君长不绝。茫茫春雪深，道路没归辙。驱驰力已疲，憔悴发已白。君心但自保，岂敢怨离别。
效古十九首·其七
作者：黄仲昭
朝代：明

斗杓复建寅，生意回枯朽。轻红点槛桃，新绿上堤柳。俯仰八纮间，融融煖如酒。感此念故人，天涯离别久。忆昔初见君，论交期皓首。云泥一朝异，曾不念携手。雁飞必呼群，莺鸣亦求友。物性尚如斯，君心何独否。
效古十九首·其三
作者：黄仲昭
朝代：明

落花委苍苔，飞絮沉绿水。荣华倏忽间，人生亦如此。今日白发翁，前日红颜子。何事长奔波，终日不遑已。驾言秣吾马，游戏长安市。层楼百花中，高阙五云里。冠盖集芳园，歌钟喧戚里。绮罗艳春风，夹道香尘起。人生俱作乐，不乐徒为尔。
效古十九首·其九
作者：黄仲昭
朝代：明

凌晨步庭外，惟见柏森森。风霜任摇落，翠色长自深。攀条寄远客，表此一寸忱。所重不在物，以勖岁寒心。
效古十九首·其二
作者：黄仲昭
朝代：明

浮萍逐水流，落絮随风起。青楼有佳人，自矜容色美。瑶筝弄玉纤，清歌呈皓齿。坚贞不自持，托身游侠子。一朝遭弃捐，飘飘无定止。
效古十九首·其五
作者：黄仲昭
朝代：明

中城有危楼，万象势尽低。飞檐焕华采，杰栋凌云霓。楼中有少妇，良人久乖暌。有时歌声起，秋风共凄凄。秦筝清且哀，调与歌声齐。宛转不能已，青天红日西。眼前孰知音，弦歌徒悲悽。却羡比翼鸟，一双长并栖。
效古十九首·其八
作者：黄仲昭
朝代：明

凤栖在碧梧，鱼游在绿水。婉娈相因依，始终长若此。初与君结好，期与君偕老。胡为弃前盟，隔绝千里道。引领望轩车，山空歌浩浩。君若方春阳，妾若幽谷草。阳光不煦妪，草色将枯槁。惟有贞白心，为君长自保。
效古十九首·其六
作者：黄仲昭
朝代：明

岁暮群芳歇，梅花开满林。殷勤折南枝，将以寄同心。故国万馀里，寒香徒自深。引领独徘徊，青天日西沈。
效古十九首·其十
作者：黄仲昭
朝代：明

皎皎织女星，独处河之澳。频年织云锦，灿烂盈杼柚。剪裁劳玉纤，将与牵牛服。欲渡河无梁，耿耿乱心曲。驰情独怅望，但见河水绿。
效古十九首·其十一
作者：黄仲昭
朝代：明

驱车早言旋，胡为事远游。韶华如昨日，金风复飕飗。百年驹过隙，人生难久留。惟思早立身，可以传千秋。光阴苟蹉跎，倏忽委山丘。去去从此始，弩力慎勿休。
效古十九首·其十七
作者：黄仲昭
朝代：明

韶华倏已去，朱火复相违。凉飙振林木，飒飒商声悲。故人天一方，数载隔容仪。忽将金玉音，远寄鳞鸿归。感此情意厚，佩服良无遗。关山既修阻，物候复凄其。佳期不可即，耿耿徒相思。
效古十九首·其十三
作者：黄仲昭
朝代：明

瞻彼北邙下，累累总丘坟。古道翳榛莽，老树含风云。晨昏樵牧歌，来往狐兔群。白骨亦已朽，宁复有精魂。人生天地间，暂寓难久存。年命乃有限，嗜欲胡无垠。营营苦不足，东西日纷纭。一朝委山丘，贵贱宁复论。不如谢尘鞅，笑傲云水村。
效古十九首·其十九
作者：黄仲昭
朝代：明

东风入庭树，忽动闺中思。春去今复归，游子独何之。瞻彼天壤间，万物咸熙熙。孤妾独徘徊，悠悠双泪垂。风霜但自保，会面良有期。
效古十九首·其十二
作者：黄仲昭
朝代：明

秋风起天际，商声满寒谷。白露已为霜，晓气清且肃。人生无百年，奈此光阴速。去者日已多，来者日已蹙。何不畅怀抱，而乃长刺促。齐宋多名姬，罗绮生芬馥。持身良不苟，频年保贞淑。清商中夜发，激烈铿金玉。慷慨振衣裳，殷勤脂车轴。愿为高岗凤，飞向梧桐宿。
效古十九首·其十五
作者：黄仲昭
朝代：明

人生虽百岁，七十已云稀。如何一身微，乃为千载思。有酒即相亲，于以乐青春。区区逐微利，徒为受苦辛。君看醉乡人，乃独全其真。
效古十九首·其十八
作者：黄仲昭
朝代：明

故人隔天涯，万里情尚切。遗我金错刀，把玩中心悦。金环月团圆，白刃水瑩澈。刃以勖直道，环以喻不绝。佩之永不忘，畴能使离别。
效古十九首·其十八
作者：黄仲昭
朝代：明
体裁：古风

故人隔天涯，万里情尚切。遗我金错刀，把玩中心悦。金环月团圆，白刃水莹澈。刃以勖直道，环以喻不绝。佩之永不忘，畴能使离别。
效古十九首·其十六
作者：黄仲昭
朝代：明

西风起林末，物候何凄凉。芙蕖销华泽，蘋蓼扬辉光。良人久离别，关山阻且长。新爱有佳人，旧欢从此忘。贱妾若葵花，良人若太阳。太阳虽转移，葵花长仰望。昨宵魂梦里，忽到良人傍。携手共言笑，欢乐犹未央。须臾复不见，拊心重徬徨。本期鸳与鸯，一双长翱翔。弃捐今若此，有泪空沾裳。
效古十九首·其十四
作者：黄仲昭
朝代：明

死者不可作，生者尚未衰。生时不共乐，死去复难追。瞻彼南山麓，丘冢何累累。感之思故国，旋归苦无期。登高独徘徊，耿耿徒伤悲。
效古十九首·其四
作者：黄仲昭
朝代：明

高堂集嘉客，济济皆同心。珍羞列绮席，芳醑倾银瓶。慷慨发浩歌，铿锵鸣瑶琴。素怀邈难写，寄此弦歌声。于中有真趣，谁能知其音。光阴急如箭，倏忽成古今。失今不作乐，白发日相侵。穷通顺吾命，任彼浮与沈。
文峰书楼为陈文珍赋
作者：黄仲昭
朝代：明

亭亭文笔玉嶙峋，下有层楼回出尘。四壁芸香浮汗简，三更藜焰逼穹旻。元方别驾声华旧，小阮黉宫教泽新。寄语云仍宜努力，莫教家学负前人。
方君景大家赏菊分题得锦菊二首
作者：黄仲昭
朝代：明

繁英千叠绝鲜明，列向华堂最可人。綵服舞时看不异，诗囊近处认难真。月中漏泄天机巧，露里分明蜀锦新。摘泛霞觞香更好，用蕲慈寿等松椿。君家盛种一篱秋，锦菊还誇异品流。雨里轻摇疑戏綵，风前谩舞讶缠头。化机巧织尘难污，湛露深沾色更幽。欢赏百年能几度，不妨引满酌金瓯。
方君景大家赏菊分题得锦菊二首·其一
作者：黄仲昭
朝代：明

繁英千叠绝鲜明，列向华堂最可人。綵服舞时看不异，诗囊近处认难真。月中漏泄天机巧，露里分明蜀锦新。摘泛霞觞香更好，用蕲慈寿等松椿。
方君景大家赏菊分题得锦菊二首·其二
作者：黄仲昭
朝代：明

君家盛种一篱秋，锦菊还誇异品流。雨里轻摇疑戏綵，风前谩舞讶缠头。化机巧织尘难污，湛露深沾色更幽。欢赏百年能几度，不妨引满酌金瓯。
日暮西山即事
作者：黄仲昭
朝代：明

晚风缓步水云村，景物无端役客魂。雾拥碧岑螺髻湿，风生沧海雪花翻。湄州渔艇初归浦，禧水人家半掩门。独倚长松吟未就，梨花疏雨送黄昏。
早朝
作者：黄仲昭
朝代：明

百辟朝趋紫禁中，衣冠何幸蹑仙踪。鸡人才唱沈残漏，凤阙将开动曙钟。天仗入时云拥道，霓旌度处露零松。月临太液金为水，花满蓬莱锦作峰。韶乐九成仪彩凤，云车五色驾飞龙。阶前红影开宫扇，殿上清光识圣容。鹓鹭两班星拱极，梯航万国水朝宗。霞凝画阁晴光烂，柳拂雕阑翠色浓。星列泰阶俱灿灿，春生黼座自雍雍。儒臣朝罢方归院，又促摛辞入九重。
明妃词六首
作者：黄仲昭
朝代：明

愁抱琵琶别玉除，可能谈笑镇西都。宫中多贮如花女，胜筑长城万里馀。风起遥天满面沙，举头何处望中华。早知身被丹青误，但嫁巫山百姓家。长拟承恩老汉宫，谁知骑马出秦中。秖缘命薄应无怨，圣主何须杀画工。宫衣拭泪出金銮，万里边风拂面寒。举目不堪风土别，梦魂夜夜绕长安。单于慰藉恩虽厚，异域荒凉心自悲。惟有庭前清夜月，相随无改汉宫时。入夜单于初罢猎，云鬟强整出宫迎。马前歌管声嘈杂，不似长杨旧乐声。
明妃词六首·其一
作者：黄仲昭
朝代：明

愁抱琵琶别玉除，可能谈笑镇西都。宫中多贮如花女，胜筑长城万里馀。
明妃词六首·其三
作者：黄仲昭
朝代：明

长拟承恩老汉宫，谁知骑马出秦中。秖缘命薄应无怨，圣主何须杀画工。
明妃词六首·其二
作者：黄仲昭
朝代：明

风起遥天满面沙，举头何处望中华。早知身被丹青误，但嫁巫山百姓家。
明妃词六首·其五
作者：黄仲昭
朝代：明

单于慰藉恩虽厚，异域荒凉心自悲。惟有庭前清夜月，相随无改汉宫时。
明妃词六首·其六
作者：黄仲昭
朝代：明

入夜单于初罢猎，云鬟强整出宫迎。马前歌管声嘈杂，不似长杨旧乐声。
明妃词六首·其四
作者：黄仲昭
朝代：明

宫衣拭泪出金銮，万里边风拂面寒。举目不堪风土别，梦魂夜夜绕长安。
春日卧病感怀
作者：黄仲昭
朝代：明

一卧经春秪自嗟，无由散步访韶华。东风似亦欺人病，吹落瓶中数朵花。
春日滹沱即事
作者：黄仲昭
朝代：明

穷方三月始知春，一骑寻芳滹水滨。牧笛数声青草岸，流莺百啭绿杨津。催花细雨湿吟袖，飘絮微风欹醉巾。欲访当年冰合处，苍波万顷碧？？。
春日滹沱即事
作者：黄仲昭
朝代：明
体裁：七言律诗

穷方三月始知春，一骑寻芳滹水滨。牧笛数声青草岸，流莺百啭绿杨津。催花细雨湿吟袖，飘絮微风欹醉巾。欲访当年冰合处，苍波万顷碧��。
春深菊苗未发戏成
作者：黄仲昭
朝代：明

堪笑春风亦世情，菊畦偏后发生仁。工夫全向繁桃李，未暇分来寂寞滨。
春风归省送同年刘述宪
作者：黄仲昭
朝代：明

曲江花发春融融，看花踏遍香尘红。九重有诏赐归省，紫骝玉勒摇东风。堂上萱花荣晚节，献寿瑶觞春酒洌。相期早向五云中，重绍尚书旧勋烈。
晚过涿州
作者：黄仲昭
朝代：明

青山冉冉夕阳浮，绿树微茫见涿州。白雁声寒燕塞晚，丹枫叶落蓟门秋。渔舟荡漾归江浦，画角凄凉起戍楼。黄帝蚩尤俱寂寞，眼前赢得水东流。
望云思亲为太学生李某赋
作者：黄仲昭
朝代：明

悠悠天际云，飞绕江南路。游子行见之，徘徊日将暮。飞云本无心，于人亦何与。为念白头亲，远在云飞处。丈夫身许国，私恩邈难顾。乡山杳霭间，可望不可赴。安得双羽翰，高飞逐云去。我亦别庭闱，接武金銮署。为君动长吟，潸焉泪如注。
林云山盆梅九月盛开魏竹溪有诗次韵二首
作者：黄仲昭
朝代：明

□□□处有盆梅，九月寒花的烁开。占取孤标寻菊□，挽将春意入秋来。天教早实调金鼎，人喜扬芬满柏台。三弄瑶琴豪兴发，未应何逊擅吟才。江南腊月见疏梅，此树高秋已盛开。东阁酒醒惊雪早，罗浮梦觉讶春来。西风入户香浮几，凉月当空影满台。欲为花神重作赋，广平人去愧非才。
林云山盆梅九月盛开魏竹溪有诗次韵二首·其一
作者：黄仲昭
朝代：明

□□□处有盆梅，九月寒花的烁开。占取孤标寻菊□，挽将春意入秋来。天教早实调金鼎，人喜扬芬满柏台。三弄瑶琴豪兴发，未应何逊擅吟才。
林云山盆梅九月盛开魏竹溪有诗次韵二首·其二
作者：黄仲昭
朝代：明

江南腊月见疏梅，此树高秋已盛开。东阁酒醒惊雪早，罗浮梦觉讶春来。西风入户香浮几，凉月当空影满台。欲为花神重作赋，广平人去愧非才。
林节妇诗
作者：黄仲昭
朝代：明

妇道在顺从，而以夫为天。哀哀林节妇，所天夙弃捐。恸哭绝复苏，抚膺泪如泉。一死谅不惜，遗孤谁为怜。仰天誓白日，一节期自全。铅华悉屏弃，憔悴徂芳年。愿为松与柏，槁死深涧边。肯学桃李花，岐路争鲜妍。缝纫秋月下，络纬寒灯前。辛勤课遗孤，及时理青编。空闺四十载，金石同真坚。有子植先业，有孙绍儒毡。所天如有知，泉壤应欣然。
枫岭
作者：黄仲昭
朝代：明

枫岭度征轩，临风思惘然。苍松悲唳鹤，深谷惨啼鹃。泉杂山头雨，人穿树杪烟。庭闱何处是，长望白云边。
枯荷鹡鸰
作者：黄仲昭
朝代：明

秋水残荷占一枝，飞鸣应似急难时。紫荆花树凋零久，吟倚东风有所思。
桂花仙子
作者：黄仲昭
朝代：明

蟾窟当年花发时，天香深处识仙姿。尘凡一隔经三纪，万里红云系梦思。
梨关入浙江界感怀
作者：黄仲昭
朝代：明

朔风孤骑别莆阳，还说闽山总故乡。今日忽惊风土异，闽山又隔暮云黄。
梨关读林九牧遗刻
作者：黄仲昭
朝代：明

昆季同经此，题诗在翠微。要穿杨叶过，方向岭头归。姓字终联擢，山川与有辉。至今苔未蚀，读罢思依依。
梨岭道中十八首
作者：黄仲昭
朝代：明

古树吼寒风，危峰映夕照。对景独伤怀，厌听哀猿啸。翠壁泻寒泉，苍林栖薄雾。日暮白云深，忘却闽关路。枫叶飘残红，松林生寒碧。役役世上人，奔走不遑息。深林蔽夕阳，寒泉泻苍壁。双亲久别离，瞻云情罔极。峰高觉涧深，山转疑路绝。村远投宿迟，松梢挂新月。地暖树未凋，腊残梅欲放。无端景物奇，妆点诗怀壮。孤鹤唳苍松，哀猿啸寒月。游子久未归，对景乡心切。鸟道碧苔封，断桥芳草没。峰危似虎蹲，树古如龙屈。古寺倚云岑，幽亭阚乌道。肩舆行处高，西风落人帽。衰草绕山深，暗泉缘涧响。岧峣岭路高，白云随足长。花发不知名，水落石潭响。山川争秀丽，吟馀足清赏。树拥碧山深，水急寒滩浅。佳景难收拾，新诗谩裁剪。野烧明荒山，寒林覆深涧。风景役吟魂，忘却浮生叹。白石积苍苔，青林杂红树。翘首望乡山，云深知何处。风飘野菊香，霜压山枫败。客思谁能宽，赖有同袍在。溪转板桥斜，峰回鸟道曲。山泉最可人，清音漱寒玉。断霞横苍山，淡烟迷远树。草傍幽泉生，冰凝如玉箸。花开不为春，路湿非关雨。空谷一声传，山川学人语。
梨岭道中十八首·其一
作者：黄仲昭
朝代：明

古树吼寒风，危峰映夕照。对景独伤怀，厌听哀猿啸。
梨岭道中十八首·其七
作者：黄仲昭
朝代：明

孤鹤唳苍松，哀猿啸寒月。游子久未归，对景乡心切。
梨岭道中十八首·其三
作者：黄仲昭
朝代：明

枫叶飘残红，松林生寒碧。役役世上人，奔走不遑息。
梨岭道中十八首·其九
作者：黄仲昭
朝代：明

古寺倚云岑，幽亭阚乌道。肩舆行处高，西风落人帽。
梨岭道中十八首·其二
作者：黄仲昭
朝代：明

翠壁泻寒泉，苍林栖薄雾。日暮白云深，忘却闽关路。
梨岭道中十八首·其五
作者：黄仲昭
朝代：明

峰高觉涧深，山转疑路绝。村远投宿迟，松梢挂新月。
梨岭道中十八首·其八
作者：黄仲昭
朝代：明

鸟道碧苔封，断桥芳草没。峰危似虎蹲，树古如龙屈。
梨岭道中十八首·其六
作者：黄仲昭
朝代：明

地暖树未凋，腊残梅欲放。无端景物奇，妆点诗怀壮。
梨岭道中十八首·其十
作者：黄仲昭
朝代：明

衰草绕山深，暗泉缘涧响。岧峣岭路高，白云随足长。
梨岭道中十八首·其十一
作者：黄仲昭
朝代：明

花发不知名，水落石潭响。山川争秀丽，吟馀足清赏。
梨岭道中十八首·其十七
作者：黄仲昭
朝代：明

断霞横苍山，淡烟迷远树。草傍幽泉生，冰凝如玉箸。
梨岭道中十八首·其十三
作者：黄仲昭
朝代：明

野烧明荒山，寒林覆深涧。风景役吟魂，忘却浮生叹。
梨岭道中十八首·其十二
作者：黄仲昭
朝代：明

树拥碧山深，水急寒滩浅。佳景难收拾，新诗谩裁剪。
梨岭道中十八首·其十五
作者：黄仲昭
朝代：明

风飘野菊香，霜压山枫败。客思谁能宽，赖有同袍在。
梨岭道中十八首·其十八
作者：黄仲昭
朝代：明

花开不为春，路湿非关雨。空谷一声传，山川学人语。
梨岭道中十八首·其十六
作者：黄仲昭
朝代：明

溪转板桥斜，峰回鸟道曲。山泉最可人，清音漱寒玉。
梨岭道中十八首·其十四
作者：黄仲昭
朝代：明

白石积苍苔，青林杂红树。翘首望乡山，云深知何处。
梨岭道中十八首·其四
作者：黄仲昭
朝代：明

深林蔽夕阳，寒泉泻苍壁。双亲久别离，瞻云情罔极。
次张坦斋作广化山水图
作者：黄仲昭
朝代：明

谁写云山著此僧，王维去后让君能。松庭鸟下闻斋磬，萝径烟消见佛灯。春雨小溪流㶁㶁，夕阳孤塔影棱棱。看图便欲离尘俗，共结茅庵紫翠层。
次陆宪长元日即时口和四首
作者：黄仲昭
朝代：明

雨声除夕响泠泠，元日乾坤一色冰。欲起尧夫询世事，北方风气果南行。春回已是过旬日，一雨翻成万树冰。何日乾坤放春色，傍花随柳一闲行。残冬两度冰凝水，今日三阳水又冰。闻说苍生多冻馁，不知阳气几时行。易戒履霜防渐长，于今三度见坚冰。腐儒无识空忧叹，自有伊周赞五行。
次陆宪长元日即时口和四首·其一
作者：黄仲昭
朝代：明

雨声除夕响泠泠，元日乾坤一色冰。欲起尧夫询世事，北方风气果南行。
次陆宪长元日即时口和四首·其三
作者：黄仲昭
朝代：明

残冬两度冰凝水，今日三阳水又冰。闻说苍生多冻馁，不知阳气几时行。
次陆宪长元日即时口和四首·其二
作者：黄仲昭
朝代：明

春回已是过旬日，一雨翻成万树冰。何日乾坤放春色，傍花随柳一闲行。
次陆宪长元日即时口和四首·其四
作者：黄仲昭
朝代：明

易戒履霜防渐长，于今三度见坚冰。腐儒无识空忧叹，自有伊周赞五行。
次韵王太守感春诗
作者：黄仲昭
朝代：明

举世逢春不解悲，春风应合笑人痴。赏春只说春光好，白发侵头却未知。
次韵赠提督踏量屯田程主事
作者：黄仲昭
朝代：明

四牡历丘墟，民风随地书。逢人询敝政，计日趣輶车。兵欲储粮饷，民思奠室庐。使君今处分，须体圣明初。
止赐酒
作者：黄仲昭
朝代：明

圣皇体天敷庶政，饮酒亦欲顺时令。词林气候栗冽时，黄封日赐驱寒威。盛夏骄阳正炎赫，斯时饮酒当知节。以兹特诏光禄官，天厨芳醑暂停颁。非若楚王慢贤哲，醴酒不为穆生设。
水龙吟·送方伯陈公大玉之任闽藩
作者：黄仲昭
朝代：明

使君抱负不凡，少年文采称无敌。云霄直上，龙墀夺锦，金闺通籍。计省发硎，政无疵厉，民沾惠泽。喜受知圣主，擢参薇省，经行处、皆春色。天上忽颁宠命，又荣迁、闽南牧伯。九重宵旰，恢弘治化，还资辅弼。棠树阴中，旧时父老，空思行迹。况同寅交契，江云渭树，此情何极。
江湖壮游和李侍御尚絅韵
作者：黄仲昭
朝代：明

仗剑别乡土，乾坤欲遍行。凭高能作赋，吊古独伤情。草没唐虞甸，苔荒丰镐城。经游何地好，我亦濯尘缨。
江湖览胜为吴大尹乃兄浩赋
作者：黄仲昭
朝代：明

男儿贵有四方志，生来门外悬弧矢。乾坤万物备吾身，历览宁辞千万里。张骞乘槎犯斗牛，子长足迹半九州。博识当时推独步，史才后世谁与俦。吴君自是新安彦，剑气时作虹光见。有策不肯干公侯，有才不屑事州县。独买吴江舟一叶，历遍三江并七泽。兴发閒登江上山，豪来醉弄波间月。到处交游多伟人，耳目所接皆奇珍。炯炯灵扃贯今古，翩翩襟抱超风尘。季方吾莆贤父母，严翁就养几寒暑。彩衣又上闽江船，绿酒共听乌石雨。长空雁过秋风凉，骊驹又发壶山阳。还家故旧应相语，胜览又经天一方。
浣灵轩为李德馨方伯赋
作者：黄仲昭
朝代：明

人心本虚灵，物欲有时蔽。所以古哲人，浣之不容置。动静交有养，内外互相制。如水决其污，如镜去其翳。一疵不复存，万理咸森备。事物纷然来，顺应无少戾。弥纶参赞功，毕竟由此致。李公学古徒，颜轩恒自励。日新功已勤，非徒美观视。施于政事间，动与古人契。功业日以隆，未测其所至。吾将睹其成，勖哉慎毋替。
游仙岩亦用前韵
作者：黄仲昭
朝代：明

风景依稀似幔亭，悬崖峭壁绝丹青。请看石窦函遗蜕，可是神仙尚有灵。华表不闻归白鹤，道人空自诵黄庭。山禽似喜游人至，树底和鸣亦可听。
游囊山寺追和柯竹岩先生韵四首
作者：黄仲昭
朝代：明

一径斜通寺，苍松带碧溪。楼台晴日丽，云海暮山低。亭拥苍霞暝，窗横翠霭齐。老僧谁得似，长伴白云栖。吾郡多奇胜，都无让古囊。松风回爽籁，岩桂散天香。把酒莺啼树，横琴月到床。高情邈难写，一笑晚山苍。寺远人稀到，岩扉尽日扃。鸟窥山殿供，风乱石床经。巢鹤松枝老，潜蛟涧水腥。同游总知己，相对眼俱青。游倦还高阁，凭阑思转豪。雨收山拥翠，潮至海增涛。远戍孤烟淡，平原独树高。胜游情不极，重拟约同袍。
游囊山寺追和柯竹岩先生韵四首·其一
作者：黄仲昭
朝代：明

一径斜通寺，苍松带碧溪。楼台晴日丽，云海暮山低。亭拥苍霞暝，窗横翠霭齐。老僧谁得似，长伴白云栖。
游囊山寺追和柯竹岩先生韵四首·其三
作者：黄仲昭
朝代：明

寺远人稀到，岩扉尽日扃。鸟窥山殿供，风乱石床经。巢鹤松枝老，潜蛟涧水腥。同游总知己，相对眼俱青。
游囊山寺追和柯竹岩先生韵四首·其二
作者：黄仲昭
朝代：明

吾郡多奇胜，都无让古囊。松风回爽籁，岩桂散天香。把酒莺啼树，横琴月到床。高情邈难写，一笑晚山苍。
游囊山寺追和柯竹岩先生韵四首·其四
作者：黄仲昭
朝代：明

游倦还高阁，凭阑思转豪。雨收山拥翠，潮至海增涛。远戍孤烟淡，平原独树高。胜游情不极，重拟约同袍。
游城南灵岩寺四首
作者：黄仲昭
朝代：明

偶乘清兴扣禅门，碧霭深中一径分。响杂梵经风入树，暝侵色相石生云。三千佛界中天见，百八钟声破晓闻。景物役人吟未就，轻烟疏雨澹馀曛。风景无端拥寺门，望中山色几重分。泉声满室长疑雨，树影当窗半是云。一派禅房依涧转，数声清磬隔林闻。灵岩一百二十寺，多少楼台锁夕曛。古寺苍苍不计年，到来拟结半生缘。僧闲了悟空中性，地僻分明物外天。满室香烟初起定，一天花雨正谈禅。因知佛法多灵异，钵水能令出白莲。云岩一别几经年，此日重游亦有缘。祇树阴森寒带雨，涧泉澄瑩碧涵天。满窗风月供吟句，半榻烟霞伴坐禅。乘兴更登高处望，好山四面削青莲。
游城南灵岩寺四首·其一
作者：黄仲昭
朝代：明

偶乘清兴扣禅门，碧霭深中一径分。响杂梵经风入树，暝侵色相石生云。三千佛界中天见，百八钟声破晓闻。景物役人吟未就，轻烟疏雨澹馀曛。
游城南灵岩寺四首·其三
作者：黄仲昭
朝代：明

古寺苍苍不计年，到来拟结半生缘。僧闲了悟空中性，地僻分明物外天。满室香烟初起定，一天花雨正谈禅。因知佛法多灵异，钵水能令出白莲。
游城南灵岩寺四首·其二
作者：黄仲昭
朝代：明

风景无端拥寺门，望中山色几重分。泉声满室长疑雨，树影当窗半是云。一派禅房依涧转，数声清磬隔林闻。灵岩一百二十寺，多少楼台锁夕曛。
游城南灵岩寺四首·其四
作者：黄仲昭
朝代：明

云岩一别几经年，此日重游亦有缘。祇树阴森寒带雨，涧泉澄瑩碧涵天。满窗风月供吟句，半榻烟霞伴坐禅。乘兴更登高处望，好山四面削青莲。
游城南灵岩寺四首·其四
作者：黄仲昭
朝代：明
体裁：七言律诗

云岩一别几经年，此日重游亦有缘。祇树阴森寒带雨，涧泉澄莹碧涵天。满窗风月供吟句，半榻烟霞伴坐禅。乘兴更登高处望，好山四面削青莲。
游昭武福山寺
作者：黄仲昭
朝代：明

野寺峰峦合，云扃昼阒寥。虚窗临树杪，曲阁绕山腰。何事劳车马，频年走市朝。却惭林下衲，闭户草萧萧。
游昭武西塔寺和刘太守仁甫韵
作者：黄仲昭
朝代：明

偶同登古寺，楼阁夕阳边。列雉低连树，遥山翠倚天。劳生成底事，客路又经年。只合还山去，尘缨濯涧泉。
游武夷九曲僭用文公先生韵赋棹歌十首
作者：黄仲昭
朝代：明

我来九曲访仙灵，积雨初收天气清。旧日虹桥无觅处，依然山色与溪声。一曲呼来隔岸船，棹歌齐唱过前川。山灵似识游人意，敛尽峰峦远近烟。二曲溪头耸碧峰，分明玉女镜中容。到来已讶非人境，峰外奇峰更几重。三曲丁宁缓刺船，兹游预拟几经年。壑舟不必穷真□，岩上烟云自足怜。四曲回看天际岩，岩头空翠落毵毵。个中何物尤清绝，云影天光共一潭。五曲峰峦转觉深，千年精舍在云林。古今游客知多少，谁识先生一片心。六曲幽林拥碧湾，拟分隙地辟柴关。细穷往哲传心要，溪月岩云相伴闲。七曲停桡乱石滩，层崖叠巘恣吟看。更怜云际千寻瀑，爽气逼人毛骨寒。八曲悠然眼界开，溪山如此可能回。兹行须尽平生兴，未卜何时得再来。九曲桑麻翠渺然，数家鸡犬隔晴川。奇踪到此都看尽，还比人间别一天。
游武夷九曲僭用文公先生韵赋棹歌十首·其一
作者：黄仲昭
朝代：明

我来九曲访仙灵，积雨初收天气清。旧日虹桥无觅处，依然山色与溪声。
游武夷九曲僭用文公先生韵赋棹歌十首·其七
作者：黄仲昭
朝代：明

六曲幽林拥碧湾，拟分隙地辟柴关。细穷往哲传心要，溪月岩云相伴闲。
游武夷九曲僭用文公先生韵赋棹歌十首·其三
作者：黄仲昭
朝代：明

二曲溪头耸碧峰，分明玉女镜中容。到来已讶非人境，峰外奇峰更几重。
游武夷九曲僭用文公先生韵赋棹歌十首·其九
作者：黄仲昭
朝代：明

八曲悠然眼界开，溪山如此可能回。兹行须尽平生兴，未卜何时得再来。
游武夷九曲僭用文公先生韵赋棹歌十首·其二
作者：黄仲昭
朝代：明
体裁：七言绝句

一曲呼来隔岸舡，棹歌齐唱过前川。山灵似识游人意，敛尽峰峦远近烟。
游武夷九曲僭用文公先生韵赋棹歌十首·其二
作者：黄仲昭
朝代：明

一曲呼来隔岸船，棹歌齐唱过前川。山灵似识游人意，敛尽峰峦远近烟。
游武夷九曲僭用文公先生韵赋棹歌十首·其五
作者：黄仲昭
朝代：明

四曲回看天际岩，岩头空翠落毵毵。个中何物尤清绝，云影天光共一潭。
游武夷九曲僭用文公先生韵赋棹歌十首·其八
作者：黄仲昭
朝代：明

七曲停桡乱石滩，层崖叠巘恣吟看。更怜云际千寻瀑，爽气逼人毛骨寒。
游武夷九曲僭用文公先生韵赋棹歌十首·其六
作者：黄仲昭
朝代：明

五曲峰峦转觉深，千年精舍在云林。古今游客知多少，谁识先生一片心。
游武夷九曲僭用文公先生韵赋棹歌十首·其十
作者：黄仲昭
朝代：明

九曲桑麻翠渺然，数家鸡犬隔晴川。奇踪到此都看尽，还比人间别一天。
游武夷九曲僭用文公先生韵赋棹歌十首·其四
作者：黄仲昭
朝代：明

三曲丁宁缓刺船，兹游预拟几经年。壑舟不必穷真□，岩上烟云自足怜。
游钟山和同寅潘应昌韵二首
作者：黄仲昭
朝代：明

红尘十载走金陵，偶共寻幽适性灵。山色自应千古在，人生能得几回经。苍松栖鹤看尤好，碧涧潜蛟饮觉腥。一段风烟堪入画，谁言蓬岛隔穷溟。我来抚景无穷思，安得长绳系曜灵。白鹭洲空潮自去，乌衣巷古燕还经。六朝事业浮云尽，千载江山战血腥。圣代乾坤宁谧久，洗兵何用倒沧溟。
游钟山和同寅潘应昌韵二首·其一
作者：黄仲昭
朝代：明

红尘十载走金陵，偶共寻幽适性灵。山色自应千古在，人生能得几回经。苍松栖鹤看尤好，碧涧潜蛟饮觉腥。一段风烟堪入画，谁言蓬岛隔穷溟。
游钟山和同寅潘应昌韵二首·其二
作者：黄仲昭
朝代：明

我来抚景无穷思，安得长绳系曜灵。白鹭洲空潮自去，乌衣巷古燕还经。六朝事业浮云尽，千载江山战血腥。圣代乾坤宁谧久，洗兵何用倒沧溟。
澄溪清隐
作者：黄仲昭
朝代：明

久向澄溪赋考槃，白鸥独向静中看。四时风月归诗兴，半世功名付钓竿。远引溪泉来稼圃，闲开竹牖看云峦。醉乡笑傲无馀事，一曲狂歌宇宙宽。
燕乐亭
作者：黄仲昭
朝代：明

蒋王祠下多游客，特搆幽亭庇休息。八窗嘉树散繁阴，四座奇峰飞翠色。元戎小队朝出城，酾酒椎牛来落成。绮席弘开纵欢笑，新诗迭唱歌太平。因号兹亭为燕乐，岁岁春风还有约。愿分此乐及苍生，尽挽疲癃出沟壑。
爱莲为潞阳戴景元赋
作者：黄仲昭
朝代：明

莲自濂溪后，先生独爱之。画船频载酒，彩笔每题诗。佳色看偏好，幽香嗅更宜。个中有真趣，浮世几人知。
玉烛新·送沈大参朝贺之京
作者：黄仲昭
朝代：明

诗礼传家旧。喜早骋骅骝，康庄驰骤。十年纷署，声华著、简拔旬宣陇右。才转闽藩，旋复承宠恩隆厚。等闲间、金带生花，海国歌諠清书。兹逢圣主龙飞，正玉烛新调，群生咸囿。君函笺奏。朝丹陛、带得天香盈袖。华封祝后。须念及苍生颙候。亟旋旆、收取功名，鹓班重簉。
琴书真趣为三山王用忠赋
作者：黄仲昭
朝代：明

伊人爱文雅，夙志不外慕。琴书日自娱，萧散澄神虑。宝鸭风微薰，藜灯雨初度。膝上罢丝桐，床头披竹素。烦襟日以清，至理日以悟。俯仰天地间，悠然有真趣。予亦契兹怀，苦被微名误。劳劳西复东，流俗共驰鹜。有琴庋高阁，有书闭深户。红尘汨天真，欲避不能去。安得谢浮荣，相从竟朝暮。
瑞州分司次璧间诸公留题韵二首
作者：黄仲昭
朝代：明

星轺又是瑞阳城，终岁奔驰笑此生。山崦孤村藏竹暝，野塘流水入田平。桑榆晓日千门影，弦诵春风几处声。俯仰乾坤惊白发，百年心事竟何成。历遍西江列郡城，口宣天语示诸生。词章直欲回纯雅，学术深期辅治平。富贵片时真是梦，圣贤千古尚垂声。斯文揣分非模范，大器还应自铸成。
瑞州分司次璧间诸公留题韵二首·其一
作者：黄仲昭
朝代：明

星轺又是瑞阳城，终岁奔驰笑此生。山崦孤村藏竹暝，野塘流水入田平。桑榆晓日千门影，弦诵春风几处声。俯仰乾坤惊白发，百年心事竟何成。
瑞州分司次璧间诸公留题韵二首·其二
作者：黄仲昭
朝代：明

历遍西江列郡城，口宣天语示诸生。词章直欲回纯雅，学术深期辅治平。富贵片时真是梦，圣贤千古尚垂声。斯文揣分非模范，大器还应自铸成。
用同年林一中韵哭陈弘载佥宪二首
作者：黄仲昭
朝代：明

宦辙南都偶共驰，相逢一笑即相知。才高拟报君心眷，数尽难逢国手医。朋旧一觞归榇远，妻孥千里旅魂悲。怀君何处肠堪断，月落空梁梦觉时。按节遥冲瘴雨寒，西风闻讣泪交潸。忆君九曲分岐去，问我三山岁月还。柏府此时经旧宅，泉台无路觅清颜。全归俯仰应无愧，百岁谁能脱此关。
用同年林一中韵哭陈弘载佥宪二首·其一
作者：黄仲昭
朝代：明

宦辙南都偶共驰，相逢一笑即相知。才高拟报君心眷，数尽难逢国手医。朋旧一觞归榇远，妻孥千里旅魂悲。怀君何处肠堪断，月落空梁梦觉时。
用同年林一中韵哭陈弘载佥宪二首·其二
作者：黄仲昭
朝代：明

按节遥冲瘴雨寒，西风闻讣泪交潸。忆君九曲分岐去，问我三山岁月还。柏府此时经旧宅，泉台无路觅清颜。全归俯仰应无愧，百岁谁能脱此关。
田家词
作者：黄仲昭
朝代：明

官府年来恣徵讨，里正登门急于火。三冬过半稻初登，翻说今年稻熟早。家人相率往田间，协力无分少与老。短镰一派穫声齐，数亩黄云随手倒。背负肩任初上场，男共播扬女舂捣。里正醉饱才出门，督邮复自城中造。急将贱粜纳官需，且免官刑相苦恼。回首场头稻已空，一年生死良难保。小儿弹泪向西风，说曾田畔拾馀稻。阿翁回语儿无啼，尚冀明年官府好。
甲午季冬雨雪连旬公馀感触辄赋八绝
作者：黄仲昭
朝代：明

琪花谁散满林端，一夜钟山失翠鬟。上下清光相掩映，乾坤都在画图间。道傍甲第是谁家，金帐羊羔兴正赊。棘寺郎官清透骨，自敲冰片煮春茶。茫茫积雪遍山川，瘦马冲寒敢自怜。应有闭门僵卧者，甑无炊黍突无烟。匡时事业了无成，牢落风尘笑此生。却羡灞桥驴背客，无端风味助吟情。一雪旬馀晓暂晴，晚云旋复结浓阴。村农初喜春宜麦，麦陇今嫌雪太深。寒威入夜彻吟帏，布被无温酒力微。谁念三边征戍苦，满天风雪卧戎衣。要路诸公宠禄兼，红炉炽炭酒频添。迂疏只合长清冷，案牍时呵冻笔签。青山雪后可寻春，欲谢微官未有因。闻道村桥梅已发，看花酌酒属何人。
甲午季冬雨雪连旬公馀感触辄赋八绝·其一
作者：黄仲昭
朝代：明

琪花谁散满林端，一夜钟山失翠鬟。上下清光相掩映，乾坤都在画图间。
甲午季冬雨雪连旬公馀感触辄赋八绝·其七
作者：黄仲昭
朝代：明

要路诸公宠禄兼，红炉炽炭酒频添。迂疏只合长清冷，案牍时呵冻笔签。
甲午季冬雨雪连旬公馀感触辄赋八绝·其三
作者：黄仲昭
朝代：明

茫茫积雪遍山川，瘦马冲寒敢自怜。应有闭门僵卧者，甑无炊黍突无烟。
甲午季冬雨雪连旬公馀感触辄赋八绝·其二
作者：黄仲昭
朝代：明

道傍甲第是谁家，金帐羊羔兴正赊。棘寺郎官清透骨，自敲冰片煮春茶。
甲午季冬雨雪连旬公馀感触辄赋八绝·其五
作者：黄仲昭
朝代：明

一雪旬馀晓暂晴，晚云旋复结浓阴。村农初喜春宜麦，麦陇今嫌雪太深。
甲午季冬雨雪连旬公馀感触辄赋八绝·其八
作者：黄仲昭
朝代：明

青山雪后可寻春，欲谢微官未有因。闻道村桥梅已发，看花酌酒属何人。
甲午季冬雨雪连旬公馀感触辄赋八绝·其六
作者：黄仲昭
朝代：明

寒威入夜彻吟帏，布被无温酒力微。谁念三边征戍苦，满天风雪卧戎衣。
甲午季冬雨雪连旬公馀感触辄赋八绝·其四
作者：黄仲昭
朝代：明

匡时事业了无成，牢落风尘笑此生。却羡灞桥驴背客，无端风味助吟情。
画梅四首为焦㻞中书赋 其一 风梅
作者：黄仲昭
朝代：明

南枝春意深，繁葩吐奇馥。东风一夜来，吹落满庭玉。树㡳莓苔纹，渐失旧时绿。骚客晓开门，忽讶飘滕六。
画梅四首为焦㻞中书赋 其三 雪梅
作者：黄仲昭
朝代：明

玄云昼冥冥，雪满空山里。百卉凄以腓，无复旧红紫。独有山中梅，凌寒花韩韡。分明烈士心，不随颓俗靡。
画梅四首为焦㻞中书赋 其二 烟梅
作者：黄仲昭
朝代：明

天然玉雪姿，托根依绝巘。缥缈隔寒烟，不辨春深浅。叵人爱桃李，清标识应鲜。天公似有意，欲遮尘俗眼。
画梅四首为焦㻞中书赋 其四 月梅
作者：黄仲昭
朝代：明

我家闽山下，种梅绕衡庐。林梢晴月上，风景如西湖。孤吟无与和，酹酒招林逋。乃今堕尘网，惭愧观画图。
画梅四首为焦㻞中书赋·风梅
作者：黄仲昭
朝代：明

南枝春意深，繁葩吐奇馥。东风一夜来，吹落满庭玉。树㡳莓苔纹，渐失旧时绿。骚客晓开门，忽讶飘滕六。天然玉雪姿，托根依绝巘。缥缈隔寒烟，不辨春深浅。叵人爱桃李，清标识应鲜。天公似有意，欲遮尘俗眼。玄云昼冥冥，雪满空山里。百卉凄以腓，无复旧红紫。独有山中梅，凌寒花韩韡。分明烈士心，不随颓俗靡。我家闽山下，种梅绕衡庐。林梢晴月上，风景如西湖。孤吟无与和，酹酒招林逋。乃今堕尘网，惭愧观画图。
画雀为黄体行理问赋
作者：黄仲昭
朝代：明

飞龙御九重，和气充八极。含生非一类，尽囿雍熙域。黄雀亦遭逢，俯仰性情适。上林深复深，终年无弹弋。渴饮御沟水，饥餐太仓粒。朝阳阿阁上，每共鹓鸾集。微生得如此，不识伊谁力。剩有酬恩心，衔环定何日。
病中与郑君思亨姜君思正索菊花二首
作者：黄仲昭
朝代：明

闻道君家菊满篱，无由一到赏芳菲。梦魂忘却身犹病，几度吟敲花外扉。春初卧病及秋深，篱菊阑珊碧草侵。赖有故人相爱厚，一株无惜慰忧心。
病中与郑君思亨姜君思正索菊花二首·其一
作者：黄仲昭
朝代：明

闻道君家菊满篱，无由一到赏芳菲。梦魂忘却身犹病，几度吟敲花外扉。
病中与郑君思亨姜君思正索菊花二首·其二
作者：黄仲昭
朝代：明

春初卧病及秋深，篱菊阑珊碧草侵。赖有故人相爱厚，一株无惜慰忧心。
病中立秋偶成
作者：黄仲昭
朝代：明

春初一卧历炎暑，又见新凉起天宇。西风曾不怜我愁，频向疏棂送寒雨。
癸酉仲秋得老母家书有感
作者：黄仲昭
朝代：明

慈闱一别几寒温，冀北闽南总断魂。昨日音书凭雁到，分明珠□□成痕。
登上清宫鹤归亭用赵松雪韵
作者：黄仲昭
朝代：明

揽衣一上鹤归亭，亭外奇峰晚更青。无计可能医俗病，矢心期不愧山灵。清音度曲莺啼树，碎影摇金月到庭。欲拂瑶琴奏山水，子期已去复谁听。
登九仙观舒啸台
作者：黄仲昭
朝代：明

榛莽新芟辟，天然数仞台。烟云连睥睨，殿阁俯崔嵬。远岫横江断，寒潮到郭回。登临一舒啸，天地旅怀开。
登天妃庙朝天阁
作者：黄仲昭
朝代：明

扁舟乘兴访湄州，独向朝天阁上游。钟送清声闻两岸，树移寒影落中流。云开平海见谯橹，潮益禧江度客舟。吟倚阑干清不断，天风吹起海门秋。
登甘露寺多景楼二首
作者：黄仲昭
朝代：明

阑千百尺倚层霄，风景无端入望遥。岛屿势从沧海断，楼台影落碧波摇。青山绕寺自千载，芳草缘城锁六朝。吊古伤心吟未就，疏钟残照送归潮。江南江北景无穷，都入危楼一望中。霸业荒凉天地老，山河盘踞古今雄。丹阳雨至云连树，瓜步潮平浪拍空。野鸟似知前代恨，林端哀怨泣西风。
登甘露寺多景楼二首·其一
作者：黄仲昭
朝代：明

阑千百尺倚层霄，风景无端入望遥。岛屿势从沧海断，楼台影落碧波摇。青山绕寺自千载，芳草缘城锁六朝。吊古伤心吟未就，疏钟残照送归潮。
登甘露寺多景楼二首·其二
作者：黄仲昭
朝代：明

江南江北景无穷，都入危楼一望中。霸业荒凉天地老，山河盘踞古今雄。丹阳雨至云连树，瓜步潮平浪拍空。野鸟似知前代恨，林端哀怨泣西风。
登辟支岩追次柯竹严先生韵二首
作者：黄仲昭
朝代：明

层岩穷胜览，举首近晴空。城郭斜阳外，村墟断霭中。野水连云白，残霞映树红。东南天更远，极目没冥鸿。造化钟灵秀，閒云自辟支。泉源分处远，岩穴凿来奇。地僻藤埋径，年深藓翳碑。幽禽迎客语，缱绻似相知。
登辟支岩追次柯竹严先生韵二首·其一
作者：黄仲昭
朝代：明

层岩穷胜览，举首近晴空。城郭斜阳外，村墟断霭中。野水连云白，残霞映树红。东南天更远，极目没冥鸿。
登辟支岩追次柯竹严先生韵二首·其二
作者：黄仲昭
朝代：明

造化钟灵秀，閒云自辟支。泉源分处远，岩穴凿来奇。地僻藤埋径，年深藓翳碑。幽禽迎客语，缱绻似相知。
石室小隐得草字
作者：黄仲昭
朝代：明

金谷繁华世称好，西风一夜凋零早。上蔡威权逼穹昊，东门黄犬嗟难保。卓哉罗君契兹道，名利场中迹如扫。石室巢云事幽讨，一榻清风小蓬岛。有时豪吟豁襟抱，山中万物经品藻。有时花前独倾倒，陶然一任韶光老。我昔躬耕南亩稻，心与乾坤同浩浩。年来苦被微名恼，玄发无情欲成缟。野马何年脱尘皂，同向云中拾瑶草。
禧江晚眺
作者：黄仲昭
朝代：明

江头二月草萋萋，吟倚东风望欲迷。日落海门烟水暝，雨收江浦树云低。潮头生自湄州北，山势来从禧水西。景物役人归路晚，马蹄踏碎落花泥。
秋夜回文
作者：黄仲昭
朝代：明

弦管杂歌讴，坐间竹簟幽。蝉声几树暝，雁阵一天秋。烟寺僧敲磬，月楼更转筹。年华任醉饮，兴适即忘忧。
秋夜漫兴
作者：黄仲昭
朝代：明

柴门半掩夜方深，独坐空庭自在吟。菊影重重侵碧槛，风声飒飒起疏林。愁怀尽付三杯酒，逸兴都归一曲琴。尘世劳劳俱是客，不须对景独伤心。
秋日写怀
作者：黄仲昭
朝代：明

一官南北总穷途，浮世逢人笑腐儒。囊里无钱还药债，门前有客索诗逋。满天风露鸣蝉乱，万里烟云旅雁孤。一片归心留不住，非因故国有莼鲈。
秋鸿
作者：黄仲昭
朝代：明

万里无矰缴，江湖得自由。远依南地暖，因觉北天秋。疏雨投荒浦，残阳度远洲。叫霜催落叶，送泠入征裘。影乱风横塞，声寒月满楼。芦深依晚渚，稻熟下平畴。孤馆初惊梦，新霜欲上头。帛书无复系，夷虏戴宸旒。
移菊
作者：黄仲昭
朝代：明

菊本君子花，俗卉良难偶。所以古哲人，品题作佳友。玉堂老儒仙，爱此出尘垢。移种玉堂阴，翠色满窗牖。托根咫尺天，雨露滋培厚。繁英吐黄金，端不负重九。群仙休沐暇，足泛黄封酒。古称菊潭水，饮之即黄耇。愿言采幽芳，以介君王寿。
立春日偶成
作者：黄仲昭
朝代：明

土牛鞭下已飞尘，律转三阳岁复更。鸟雀亦知春信好，碧梧枝上不停声。
立春日霜降草木皆白戏成
作者：黄仲昭
朝代：明

残臈应随寒漏尽，新春又逐晓钟来。天公似报春消息，乱剪琼花到处开。
筹亭为高都宪赋
作者：黄仲昭
朝代：明

古有张子房，亦有赵充国。一则筹庙堂，一则筹边域。公才今罕伦，直与古人匹。蠢彼狐鼠辈，出没长江侧。杀人以横行，终岁为民贼。公名简帝心，爰命往诛殛。孤舟时泛泛，来往凌空碧。幽亭构舟上，轩敞含虚白。因以筹为名，于焉励所职。荡涤狼烟清，指顾鲸波息。干将斫朝菌，曾不劳馀力。圣皇图致治，日昃不遑食。烦公运一筹，俾复唐虞日。咄哉兹小丑，何足劳区画。
经俞潭宿香田庄怀一鹤公子次郑东园二绝
作者：黄仲昭
朝代：明

宦辙驱驰东复西，青山旧路十年迷。斜阳舣棹澄潭上，拟共林间一鹤栖。拟共林间一鹤栖，鹤飞云路望中迷。相思吟倚阑干立，月上松梢影渐西。
经俞潭宿香田庄怀一鹤公子次郑东园二绝·其一
作者：黄仲昭
朝代：明

宦辙驱驰东复西，青山旧路十年迷。斜阳舣棹澄潭上，拟共林间一鹤栖。
经俞潭宿香田庄怀一鹤公子次郑东园二绝·其二
作者：黄仲昭
朝代：明

拟共林间一鹤栖，鹤飞云路望中迷。相思吟倚阑干立，月上松梢影渐西。
经常思岭兰若和沈大参韵二首
作者：黄仲昭
朝代：明

白云闲伴山僧住，阅尽浮生客行路。老龙行雨泽人间，云自无心不飞去。素心长与碧山期，垂老无缘慰所思。安得禅房分半榻，尘缨濯向竹间池。
经常思岭兰若和沈大参韵二首·其一
作者：黄仲昭
朝代：明

白云闲伴山僧住，阅尽浮生客行路。老龙行雨泽人间，云自无心不飞去。
经常思岭兰若和沈大参韵二首·其二
作者：黄仲昭
朝代：明

素心长与碧山期，垂老无缘慰所思。安得禅房分半榻，尘缨濯向竹间池。
绝句二首招诸友游东岩
作者：黄仲昭
朝代：明

一春强半雨中过，节过清明日始和。垂老看春知几度，乘春不饮欲如何。细君手酿已新篘，准备寻春作胜游。明日东山修褉事，不知诸友肯从不。
绝句二首招诸友游东岩·其一
作者：黄仲昭
朝代：明

一春强半雨中过，节过清明日始和。垂老看春知几度，乘春不饮欲如何。
绝句二首招诸友游东岩·其二
作者：黄仲昭
朝代：明
体裁：七言绝句

细君手酿已新篘，准备寻春作胜游。明日东山修禊事，不知诸友肯从不。
绝句二首招诸友游东岩·其二
作者：黄仲昭
朝代：明

细君手酿已新篘，准备寻春作胜游。明日东山修褉事，不知诸友肯从不。
罗湖古峰渔樵为新淦严武赋
作者：黄仲昭
朝代：明

渺渺罗湖波，苍苍古峰树。中有一幽人，占断湖山趣。有时驾扁舟，荡漾湖中去。得鱼即呼酒，醉卧云水暮。有时操斧斤，笑指峰头路。天风吹浩歌，泠泠出烟雾。云梦系淮阴，长沙谪贾傅。轩冕信为荣，覆车尤足虑。岂若老湖山，安行无窘步。
翰林院南新辟三圃
作者：黄仲昭
朝代：明

玉堂有隙地，清旷当南隅。方春度微雨，草色成荒芜。今年辟三圃，于以种嘉蔬。开云作畦垄，引水疏沟渠。纵横数十品，生意盈阶除。朝来零露瀼，绿叶清阴敷。菜根有真味，颇胜梁肉腴。嚼之苟不厌，百事俱可图。伟哉信名言，千载当师模。
自信丰往龙南过竹高岭作
作者：黄仲昭
朝代：明

登登已度几嶙嶒，鸟道萦回尚未平。宪节双穿青霭去，轺车多傍白云行。山如盔甲偶然事，民习干戈遂得名。司牧倘能兴道化，贪泉宁浼隐之清。
自瑞金往石城过鹅公崠作
作者：黄仲昭
朝代：明

嶙嶒高崠切云霞，倦客经行思转赊。深径黄茅数十里，荒村绿树两三家。羊肠诘屈循崖转，马足凌兢怯石斜。世路险巇宁独此，市朝平坦更堪嗟。
自石城往宁都道中作
作者：黄仲昭
朝代：明

穷冬风露晓凄其，倦客何时息马蹄。山合忽疑前路断，峰高翻觉宿云低。丹枫翠竹攒幽涧，绿蔓黄茅没古蹊。谩说闽疆近相接，故园千里望中迷。
自龙南往安远道中作
作者：黄仲昭
朝代：明

闽广封疆此接连，地偏别是一风烟。路回忽俯千寻涧，岭峻应疑尺五天。亘野顽云垂幕瞑，扑衣飞霰跳珠圆。斯文倘可裨分寸，行役驱驰敢自怜。
致仕归言怀效吴体四首
作者：黄仲昭
朝代：明

失脚一下苍苔矶，顿觉世途多险巇。圣代敢言轻去就，时评或恐迷是非。混雌与雄乌莫辨，隔形吠声尨曷知。归来稳坐茅檐下，閒看白云生翠微。媕阿媚世吾所惭，便寻旧隐南山南。寸心静观元了了，众口可笑犹喃喃。秋风世途双眼冷，夜雨吟窝孤梦酣。羹有溪鱼饭有粟，一饱岂必求肥甘。白日不照吾肺肝，曲学阿世诚何颜。诗书聊堪遗孙子，杞菊亦足供盘餐。铜山铸钱彼为得，瓦瓮灌畦吾所安。自笑无能成巧宦，只合归伴沙鸥閒。违心徇禄非吾情，春田夜雨思归耕。经纶谁能赞化育，出处我岂关重轻。王侯只如槐蚁梦，诗酒聊寻花鸟盟。勋烈无阶上钟鼎，且免青史遗臭名。
致仕归言怀效吴体四首·其一
作者：黄仲昭
朝代：明

失脚一下苍苔矶，顿觉世途多险巇。圣代敢言轻去就，时评或恐迷是非。混雌与雄乌莫辨，隔形吠声尨曷知。归来稳坐茅檐下，閒看白云生翠微。
致仕归言怀效吴体四首·其三
作者：黄仲昭
朝代：明

白日不照吾肺肝，曲学阿世诚何颜。诗书聊堪遗孙子，杞菊亦足供盘餐。铜山铸钱彼为得，瓦瓮灌畦吾所安。自笑无能成巧宦，只合归伴沙鸥閒。
致仕归言怀效吴体四首·其二
作者：黄仲昭
朝代：明

媕阿媚世吾所惭，便寻旧隐南山南。寸心静观元了了，众口可笑犹喃喃。秋风世途双眼冷，夜雨吟窝孤梦酣。羹有溪鱼饭有粟，一饱岂必求肥甘。
致仕归言怀效吴体四首·其四
作者：黄仲昭
朝代：明

违心徇禄非吾情，春田夜雨思归耕。经纶谁能赞化育，出处我岂关重轻。王侯只如槐蚁梦，诗酒聊寻花鸟盟。勋烈无阶上钟鼎，且免青史遗臭名。
致仕过常思岭兰若和故友彭从吾韵二首
作者：黄仲昭
朝代：明

引年得请荷清朝，报答惭无尺寸劳。吾道自难酬素志，愚衷空复恋青霄。百年世事心俱懒，两眼云山兴末消。偶读从吾旧题句，九原无路起诗豪。乡山动是十年思，今日重过一赋诗。黄菊相看如旧识，白云未许笑尘姿。鸟鸣翠竹尤深处，鹤立苍松最上枝。我亦归寻旧栖隐，开尊冷看世途危。
致仕过常思岭兰若和故友彭从吾韵二首·其一
作者：黄仲昭
朝代：明

引年得请荷清朝，报答惭无尺寸劳。吾道自难酬素志，愚衷空复恋青霄。百年世事心俱懒，两眼云山兴末消。偶读从吾旧题句，九原无路起诗豪。
致仕过常思岭兰若和故友彭从吾韵二首·其二
作者：黄仲昭
朝代：明

乡山动是十年思，今日重过一赋诗。黄菊相看如旧识，白云未许笑尘姿。鸟鸣翠竹尤深处，鹤立苍松最上枝。我亦归寻旧栖隐，开尊冷看世途危。
芳草吟送李茂容归莆
作者：黄仲昭
朝代：明

都门积雨晴，芳草增新翠。岐路送君行，感之发长喟。与君客京华，芳草几荣瘁。草色自年年，王孙归未遂。高堂伤别离，昕夕几行泪。客心自凄然，况与芳草对。君今别我去，所恨不同队。安能若芳草，处处随君骑。凭君向高堂，寄声一相慰。游子倦风尘，久动乡关思。早晚谢簪缨，归卧云中寺。众草歇芳时，行人会当至。
萱花小鸟
作者：黄仲昭
朝代：明

幽鸟飞来锦翼齐，忘忧花底任依栖。雕笼鹦鹉应相妒，莫向上林高处啼。
蒜岭道中偶成
作者：黄仲昭
朝代：明

驿楼鼓歇曙苍苍，行傍花阴晓露香。独倚征鞍探胜景，无边诗思搅人肠。
袁州道中二首
作者：黄仲昭
朝代：明

行边文牍暂停披，闲阅民风一赋诗。白石炼灰培䆉稏，青山锄雨种蹲鸱。烟村桑柘通幽径，野店杉篁护短篱。闻说昌黎遗爱在，千年尸祝有严祠。望中烟树是宜阳，抚景尘劳觉暂忘。远郭诸山圆箘列，倚天群岫翠屏张。颇闻儒术惭邹鲁，却喜民风似魏唐。太守词林旧文雅，行看弦诵蔼宫墙。
袁州道中二首·其一
作者：黄仲昭
朝代：明

行边文牍暂停披，闲阅民风一赋诗。白石炼灰培䆉稏，青山锄雨种蹲鸱。烟村桑柘通幽径，野店杉篁护短篱。闻说昌黎遗爱在，千年尸祝有严祠。
袁州道中二首·其二
作者：黄仲昭
朝代：明

望中烟树是宜阳，抚景尘劳觉暂忘。远郭诸山圆箘列，倚天群岫翠屏张。颇闻儒术惭邹鲁，却喜民风似魏唐。太守词林旧文雅，行看弦诵蔼宫墙。
观斗雀
作者：黄仲昭
朝代：明
体裁：古风

玉署沈沈春昼静，嘉木满庭烟翠暝。黄雀应知地势幽，呼朋引类纷成阵。万物虽云各有营，尔形至渺良易盈。何事心中亦不平，昂头鼓翅忿且争。两雄相持不相让，失势俱落空庭上。战声叶底乱啁啾，落羽风前飘荡飏。须臾惊散各西东，怒气犹似横胸中。嗟尔由来气类同，胡为转眼难相容。呜呼世人竞利亦如此，何必临风深叹尔。
观斗雀
作者：黄仲昭
朝代：明

玉署沈沈春昼静，嘉木满庭烟翠暝。黄雀应知地势幽，呼朋引类纷成阵。万物虽云各有营，尔形至渺良易盈。何事心中亦不平，昂头鼓翅忿且争。两雄相持不相让，失势俱落空庭上。战声叶底乱啁啾，落羽风前飘荡飏。须臾惊散各西东，怒气犹似横胸中。嗟尔由来气类同，胡为转眼难相容。鸣呼世人竞利亦如此，何必临风深叹尔。
谒南安道源堂
作者：黄仲昭
朝代：明

乾坤有此三夫子，邂逅于兹岂偶然。数卷图书探道妙，一襟风月悟心传。斯文统绪承先圣，理窟渊源启后贤。我欲抠衣挹温厉，德容无计起重泉。
谒南安道源堂再用前韵
作者：黄仲昭
朝代：明

圣学湮沉世几迁，先生推阐复昭然。羲前至理探无极，轲后斯文赖有传。星聚奎躔开道化，天将文教付名贤。千年坠绪思重续，掘井何人已及泉。
谒延平书院二首
作者：黄仲昭
朝代：明

九峰分一脉，遗庙䇄当中。横翠轩犹在，濯缨亭已空。溪山閒霁月，草树自春风。仙梵争华侈，伤哉吾道穷。先生不可作，千载仰仪刑。道脉承伊洛，心传在考亭。池涵新涨绿，碑蚀古苔青。坠绪今谁续，斜阳草满庭。
谒延平书院二首·其一
作者：黄仲昭
朝代：明

九峰分一脉，遗庙䇄当中。横翠轩犹在，濯缨亭已空。溪山閒霁月，草树自春风。仙梵争华侈，伤哉吾道穷。
谒延平书院二首·其二
作者：黄仲昭
朝代：明

先生不可作，千载仰仪刑。道脉承伊洛，心传在考亭。池涵新涨绿，碑蚀古苔青。坠绪今谁续，斜阳草满庭。
谒文丞相祠
作者：黄仲昭
朝代：明

故宫芳草泣铜人，沧海楼船是紫宸。赤手欲擎西坠日，丹心誓扫北来尘。山河万里归元主，庙宇千年祀宋臣。翘首燕山知几仞，至今高节共嶙峋。
谒馀干东山书院
作者：黄仲昭
朝代：明

山连县市寂无哗，先哲遗踪更可嘉。鸟外风帆来客舫，云边烟树见人家。圣经浑灏从来正，俗学纷纭却自邪。安得紫阳长不死，挥毫重为黜浮华。
谢友人惠锦菊月下白菊二株三首
作者：黄仲昭
朝代：明

今年全不见黄花，对景荒凉秖自嗟。应是秋光深远我，赖君挽得到贫家。鲜葩灿灿吐奇芬，截得天机锦绮文。病眼摩挲吟看久，愁怀应减两三分。繁英楚楚开寒玉，应与蟾光一色清。疑是羽仙初宴罢，醉飞环佩下蓬瀛。
谢友人惠锦菊月下白菊二株三首·其一
作者：黄仲昭
朝代：明

今年全不见黄花，对景荒凉秖自嗟。应是秋光深远我，赖君挽得到贫家。
谢友人惠锦菊月下白菊二株三首·其三
作者：黄仲昭
朝代：明

繁英楚楚开寒玉，应与蟾光一色清。疑是羽仙初宴罢，醉飞环佩下蓬瀛。
谢友人惠锦菊月下白菊二株三首·其二
作者：黄仲昭
朝代：明

鲜葩灿灿吐奇芬，截得天机锦绮文。病眼摩挲吟看久，愁怀应减两三分。
谢病得请口号四首
作者：黄仲昭
朝代：明

病怀偏恋故山薇，乞得闲身别衮衣。汲黯十年长在告，陶潜今日始真归。还山谩说馀生乐，报国终悲始愿违。匹马金台重回首，寸心还傍五云飞。归路新秋暑渐微，到家正及菊花时。沉冥岂是甘沮溺，经济元须让稷夔。书卷昼长聊足遣，山田岁熟可无饥。高车驷马从知好，只恐风尘涅素丝。十五年间列从臣，在公仅阅四回春。庙堂不乏经纶手，天地堪容樗散人。富贵百年聊染指，田园数亩足安身。逢人若问馀生计，秋水芦花一钓纶。羁絷终非性所禁，暂来旋复忆山林。衡门已分栖身稳，生计何须著意深。健翮冲霄元有路，闲云出岫自无心。亲朋共说如疏傅，只是行囊乏赐金。
谢病得请口号四首·其一
作者：黄仲昭
朝代：明

病怀偏恋故山薇，乞得闲身别衮衣。汲黯十年长在告，陶潜今日始真归。还山谩说馀生乐，报国终悲始愿违。匹马金台重回首，寸心还傍五云飞。
谢病得请口号四首·其三
作者：黄仲昭
朝代：明

十五年间列从臣，在公仅阅四回春。庙堂不乏经纶手，天地堪容樗散人。富贵百年聊染指，田园数亩足安身。逢人若问馀生计，秋水芦花一钓纶。
谢病得请口号四首·其二
作者：黄仲昭
朝代：明

归路新秋暑渐微，到家正及菊花时。沉冥岂是甘沮溺，经济元须让稷夔。书卷昼长聊足遣，山田岁熟可无饥。高车驷马从知好，只恐风尘涅素丝。
谢病得请口号四首·其四
作者：黄仲昭
朝代：明

羁絷终非性所禁，暂来旋复忆山林。衡门已分栖身稳，生计何须著意深。健翮冲霄元有路，闲云出岫自无心。亲朋共说如疏傅，只是行囊乏赐金。
谪官之湘潭夜泊萧家林和庄孔旸韵
作者：黄仲昭
朝代：明

鸦背残阳度远洲，荒村篱落暮烟稠。浮生飘泊多行路，此地经过几系舟。恋阙心随云北去，思亲梦逐水东流。临风却羡沙头鹭，欲结新盟谢远游。
败苇鹌鹑
作者：黄仲昭
朝代：明
体裁：七言绝句

天上纪星曾取象，诗中托兴久知名。鹍鹏虽大那能似，空自骞腾上太清。
贺太常少卿夏公升大理卿代孙寺丞赋
作者：黄仲昭
朝代：明

久向云霄仰盛名，同官今喜挹馀馨。伯夷暂典虞廷礼，定国还详汉室刑。门绝苞苴春草绿，狱求钦恤夜灯青。似闻太史占玄象，执法星高烛紫冥。
贺延平刘宫保得男二首次林见素韵
作者：黄仲昭
朝代：明

郁葱佳气絇晴霞，维岳钟英少保家。汤饼筵开春意蔼，沉檀香袅煖烟斜。灵椿虽老尤增翠，萱草从今更着花。天上麒麟重孕秀，徐卿二子未须誇。剑水深蟠双翠虬，灵钟人物轶常流。光前骨相由天定，裕后休祥自己求。怡养行看翻彩服，蒸尝有待荐嘉羞。百年宫保书香在，继武还修五凤楼。
贺延平刘宫保得男二首次林见素韵·其一
作者：黄仲昭
朝代：明

郁葱佳气絇晴霞，维岳钟英少保家。汤饼筵开春意蔼，沉檀香袅煖烟斜。灵椿虽老尤增翠，萱草从今更着花。天上麒麟重孕秀，徐卿二子未须誇。
贺延平刘宫保得男二首次林见素韵·其二
作者：黄仲昭
朝代：明

剑水深蟠双翠虬，灵钟人物轶常流。光前骨相由天定，裕后休祥自己求。怡养行看翻彩服，蒸尝有待荐嘉羞。百年宫保书香在，继武还修五凤楼。
赋得洪都舣棹送同年张叔亨使东广
作者：黄仲昭
朝代：明

手捧纶音出帝州，豫章城外暂维舟。文星高映青山郭，使节光临绿水洲。徐孺宅前吟吊古，滕王阁上醉寻幽。计程渐近东瓯路，此去分明是昼游。
赐宴琼林和同年韵
作者：黄仲昭
朝代：明

锡宴琼林集缙绅，风轻帘幕净无尘。紫笙吹彻钧天曲，绿醑分来湛露春。乌帽花偏恩渥重，锦衣日映宠光新。小臣未效涓埃报，但诵周诗答至仁。
赐扇
作者：黄仲昭
朝代：明

宫扇朝颁出金阙，诏赐群臣扫炎热。分来紫禁五色云，裁作青天半轮月。烈日轻摇灏气清，天香冉冉浮衣襟。阜财解愠平生志，拟助薰风入舜琴。
赐粽
作者：黄仲昭
朝代：明

凤城佳节逢天中，衮龙晓御蓬莱宫。光禄传宣颁角黍，廷臣尽沐天恩隆。中官捧向龙墀案，翠云擘破黄金烂。天厨制造元异常，氤氲满地香风散。却忆故园天一方，无由得奉双亲尝。
赠三山太守唐侯廷贵
作者：黄仲昭
朝代：明

闽江缥缈漾晴波，争似君侯惠泽多。玉雪襟怀涵霁月，冰霜崖谷转阳和。闾阎不识催租吏，田野时闻击壤歌。圣代循良应有传，姓名指日入编摩。
赠夏文振
作者：黄仲昭
朝代：明

名驹应可入天闲，浮世难逢伯乐看。蛟影横秋欧冶剑，虹光贯室葛仙丹。青尊长向花前醉，绿绮时将月下弹。还有梦魂飞朔漠，长缨千尺系楼兰。
赠大田驿丞彭籍三首
作者：黄仲昭
朝代：明

先人昔日教安成，我在黉宫廨里生。垂老又经司学政，安成人士独关情。大田驿舍偶逢君，问是安成宦族孙。空谷足音心自喜，平生迹异底须论。一官山馆使车稀，公事无多足自怡。委吏乘田遗训在，立身元不论崇卑。
赠大田驿丞彭籍三首·其一
作者：黄仲昭
朝代：明

先人昔日教安成，我在黉宫廨里生。垂老又经司学政，安成人士独关情。
赠大田驿丞彭籍三首·其三
作者：黄仲昭
朝代：明

一官山馆使车稀，公事无多足自怡。委吏乘田遗训在，立身元不论崇卑。
赠大田驿丞彭籍三首·其二
作者：黄仲昭
朝代：明

大田驿舍偶逢君，问是安成宦族孙。空谷足音心自喜，平生迹异底须论。
赠松楼玉上人歌和张坦斋韵
作者：黄仲昭
朝代：明

上人风度温如玉，况复文雅超凡俗。闭户翻经戒行修，登堂见客容仪肃。有时泚笔临古书，有时引水浇新竹。或从泉石共徜徉，或与云月相追逐。老予借榻两经春，青眼相看情愈笃。校书永昼每烹茶，酌客清宵频剪烛。同袍幸有坦斋翁，时听清吟散烦燠。上人亦学参诗禅，讲论时时见心曲。修纂于今已毕功，分手将归故山麓。短歌一阕写离怀，回首南山烟树绿。
赣州南安两郡观风感怀
作者：黄仲昭
朝代：明

赣江横浦历星槎，两郡提封数万家。守令几人崇道化，士民比屋事豪奢。尘劳未息吟无绪，心事多违鬓有华。莫道故园先业薄，锄荒犹足种桑麻。
赤壁诗次韵
作者：黄仲昭
朝代：明

阿瞒志欲捲群雄，战舰谁知一炬空。天意欲教成鼎峙，不须惆怅怨东风。
走笔题扇送方恒谦行人之京
作者：黄仲昭
朝代：明

十年江海叹离群，才得逢君又送君。明日高楼凝望处，几重山水几重云。
辛酉二月二十日晨起访云峰即事
作者：黄仲昭
朝代：明

晓访云峰认旧蹊，种松拟筑茧窝栖。溪云荡漾浮山足，石径崚嶒怯马蹄。绅笏久羁真自误，林泉勇退未终迷。年来颇得蒙庄趣，天地蜉蝣一视齐。
过匡庐山阴雨诸峰不得见用张太史韵二绝
作者：黄仲昭
朝代：明

我来欲览匡庐胜，烟雨冥濛在翣时。事到眼前犹不遂，前途得失底须知。五老诸峰锁翠烟，瀑声依约听潺湲。奇观又负平生望，欲诉山灵孰为传。
过匡庐山阴雨诸峰不得见用张太史韵二绝·其一
作者：黄仲昭
朝代：明

我来欲览匡庐胜，烟雨冥濛在翣时。事到眼前犹不遂，前途得失底须知。
过匡庐山阴雨诸峰不得见用张太史韵二绝·其二
作者：黄仲昭
朝代：明

五老诸峰锁翠烟，瀑声依约听潺湲。奇观又负平生望，欲诉山灵孰为传。
过汾水关和高都宪韵
作者：黄仲昭
朝代：明

不待寻看地志文，此关形势昔曾闻。天教闽楚从兹限，水向东西特地分。商旅夜酣山店月，旌旗暮捲戍楼云。时平四海无烽警，守险何须万灶军。
过芦沟
作者：黄仲昭
朝代：明

一水中横断市廛，酒旗高袅绿杨烟。行囊只有诗千首，不畏关门索税钱。
送三山姚志学知临川县得美字
作者：黄仲昭
朝代：明

禁钟催尽铜龙水，银蟾半坠鸦声起。有客承恩出帝城，紫陌东风嘶騄駬。锦筵祖饯百花前，金尊绿酒香浮蚁。酒阑上马不可留，目断双凫碧云里。瑶琴到日奏阳春，散作弦歌环百里。桑麻随处蔼晴云，桃李满城簇香绮。汝川之水千尺深，知君惠泽亦如此。他年青史传循良，中牟善政宁专美。
送丘安重侍御之京次周时可佥宪韵
作者：黄仲昭
朝代：明

雁声催老剑潭秋，客里那堪送客愁。人海凭君标砥柱，狂澜尽使向东流。
送仙游陈司训考满归潮州省亲
作者：黄仲昭
朝代：明

十年芹泮育英才，夜夜庭闱有梦回。喜趁瓜期过梓里，欲从华旦献霞杯。趋朝重捧毛生檄，访古闲登郭隗台。旧日诸生犹仰斗，佳音好寄便鸿来。
送何维良归新淦
作者：黄仲昭
朝代：明

北风初酿寒，吹老都门柳。柳下送君行，高歌酌尊酒。君家兄弟不可当，攀龙济济游帝乡。宪部仙郎唐杜景，词垣吉士宋朱昂。君亦承家富文藻，甘旨庭闱娱二老。数年风雨不连床，几度池塘空梦草。朅来万里趋京师，金昆玉季情怡怡。捲帘笑对荆花树，击节醉吟棠棣诗。回首孤云飞绝巘，乡心应与云舒卷。祇愁去住别离难，奚恤往来行路远。酒阑催上潞河舟，潞河之水随东流。帆影忽经红叶岸，棹歌迥入黄芦洲。去路行行望桑梓，桑梓微茫隔溪水。箧中重整旧斑衣，膝下跪斟新绿蚁。家君昔宰幽燕南，尊翁载铎来杏坛。山斗光中识颜色，珠玑落处聆笑谈。君家仲兄乡进士，论交于我最知己。紫陌相逢未几旬，云山依旧成千里。题诗今日送君归，令人却忆十年时。一乐堂中欢会处，殷勤为我道相思。
送余先生教授淮府
作者：黄仲昭
朝代：明

我家严君宰邑时，先生载道来为师。气味相投即相契，直与管鲍同襟期。我时亦侍严君侧，山斗光中识颜色。满怀拍塞皆阳春，就之如入芝兰室。严君解印赋归与，先生去曳王门裾。河梁马首东西别，几回江上丹枫疏。年来我作金銮客，幸遇先生朝帝阙。典衣共话十年前，浩歌醉吸清尊月。月圆月缺苦不常，人生亦恨多参商。明朝又向河桥别，离怀迥逐烟波长。官閒时会宾僚宴，山水遥知品题遍。江云渭树倘相思，春风好寄归鸿便。
送侍御杨朝重巡按江西次同年丘安重韵
作者：黄仲昭
朝代：明

黎元争欲睹衣冠，宪节南行雪尚寒。折狱常持三尺法，济时更有九还丹。抚摩凋瘵春随马，屏斥奸谀铁作肝。后夜望君君不见，法星一点照云端。
送僧石庵归饶州
作者：黄仲昭
朝代：明

上人自是云水踪，一瓶一锡西复东。参禅游遍京华寺，忽忆故乡天外峰。满空凉露洗残暑，木杯晓发长河渚。吹醒禅心蘋蓼风，惊残诗梦梧桐雨。一夜苍松偃故山，丛林法侣应知还。遥想山中旧猿鹤，相迎已出苍松关。
送刘景辉先生教谕万安
作者：黄仲昭
朝代：明

花飘红雨点征鞍，教铎遥持向万安。珠玉一囊吟卷重，虹蜺万大剑光寒。谈经自识膏粱味，入馔宁嫌苜蓿盘。桃李满门培植久，春风取次进金銮。
送办事官吴藻省亲归莆
作者：黄仲昭
朝代：明

书剑三年客帝畿，承恩今喜谒庭闱。不须重制斑斓服，自有新裁锦绣衣。一棹才乘潮水去，寸心已逐海云飞。难兄林下幽栖稳，应笑红尘客未归。
送北阁林先生之任潼川
作者：黄仲昭
朝代：明

先生自是儒中彦，才华磊落人争羡。讲道乡园淑后人，桃李纷纷栽欲遍。执经我亦曾相从，菲才深荷开颛蒙。有时程门立寒雪，有时马帐谈春风。徵书忽起冲霄鹗，我亦乘风溯寥廓。相隔云山几万重，相思烟草几回绿。去年谒选来都城，相逢一笑春阳生。除书忽从天阙降，教铎又载潼川行。潼川迢迢在何许，落日孤舟发汀渚。心逐瞿塘峡上云，梦残白帝城边雨。讲堂沈沈白昼长，满池芹藻飘清香。化雨时来一挥洒，教泽到处皆汪洋。叹我年来日茅塞，那堪复与先生别。后夜仪刑不可亲，梦魂长绕巴山月。
送司训郑先生启善之任
作者：黄仲昭
朝代：明

万里巴川育俊髦，一身许国不辞劳。明朝无复聆清训，今日休辞醉绿醪。猿啸溪头惊客梦，山横马首助诗豪。传经绛帐应多暇，一曲瑶琴夜月高。
送同年俞舜卿任南京刑科给事中
作者：黄仲昭
朝代：明

晓辞龙衮向南畿，带得天恩入琐闱。恋阙应劳清梦到，匡时莫遣谏书稀。云边山色青迎骑，雨后花香煖扑衣。便道悬知归故里，松楸桑梓尽光辉。
送同年李廷章侍其尊府亚卿先生致政归安成得还字
作者：黄仲昭
朝代：明

恳上封章动圣颜，许随鹤发到乡关。花边献寿流霞煖，膝下承欢舞袖斑。桥梓荣沾新雨露，衣冠光映旧溪山。五云深处群仙候，好逐春风雁北还。
送同年杨君赴春闱诗
作者：黄仲昭
朝代：明

河桥梅放雨初晴，荣捧乡书上帝京。藩府已推魁八郡，大廷还拟冠群英。虫吟驿馆三更梦，月满蓬窗万里情。遥想难兄相会处，对床风雨酒同倾。
送同年翁宗海归省
作者：黄仲昭
朝代：明

三月凤城春色好，看花踏遍长安道。白发慈亲老北堂，夜夜天涯飞梦到。九重得请还故乡，片帆便逐南雁翔。舞袖蹁跹锦云绕，寿觞潋滟丹霞光。板舆迎养私心稳，还向仙班联玉笋。剩吐胸中五色纹，献入蓬莱补龙衮。
送同年陈宗调荣归
作者：黄仲昭
朝代：明

六龙御极绥八荒，励精图治求俊良。陈君自昔工词章，倒挽文星归笔铓。翩然掉鞅驰文场，凌风一箭誇穿杨。圣恩与海同汪洋，锦衣特许荣故乡。五花骏马青丝缰，春风蹀躞岐路傍。闽山峨峨闽水长，此行山水俱增光。况复慈亲在北堂，天开寿域殊未央。上堂拜献紫霞觞，下堂戏舞斑斓裳。萱花玉树相辉煌，堂中蔼蔼春无疆。丈夫功名须早偿，莫教玄鬓生秋霜。鸣珂伫待归岩廊，披肝露胆酬君王。上令治道跻虞唐，下令黎庶臻平康。龙章指日重显扬，千秋万古长流芳。我家双亲七十强，别来甘旨无由将。君行未得同翱翔，引涕空望天南方，千里万里云茫茫。
送太学生周环依亲还吉水得金字
作者：黄仲昭
朝代：明

十年芹泮拥青襟，璧水新沾雨露深。明月暂同官舍酒，白云又动故园心。帆开潞渚潮平岸，路入庐山花满林。天上还期绳祖武，勋名奕叶重南金。
送太学生宋溉依亲还吉水得黄字
作者：黄仲昭
朝代：明

万里观光谒圣皇，宁亲又喜得还乡。都门落日开帆影，玉署东风散雁行。淮浦雪消春涨绿，吴山雨过晚横苍。青云还励平生志，来岁庭槐花又黄。
送妻弟罗元吉之任汝州司训次林大司成韵
作者：黄仲昭
朝代：明

一铎新持教汝州，西风话别岊溪头。骊驹迭奏催行酒，霜柳难将绾去舟。飞梦不离闽岭月，作人有待郤林秋。清时莫叹长才屈，大手还修五凤楼。
送孔詹事考绩之京
作者：黄仲昭
朝代：明

宣尼德泽长，直与乾坤并。委祉及云仍，贤哲相辉映。君生千载后，亦复钟其庆。黄甲蜚英声，青琐司谏诤。春宫资赞翼，启沃摅忠荩。棘署佐祥刑，庶狱称明慎。宸衷犹简念，家学承先圣。宠擢侍经筵，眷遇日弥盛。君心益感激，朝夕图报称。批鳞发谠言，誓将禆圣政。圣明天地量，讵肯遗忠正。为念汉阳民，连岁遭饥馑。遂命汲长孺，卧治苏民病。一朝怀旧弼，旋复锡恩命。重拜旧时官，来览金陵胜。人生若浮萍，聚散嗟无定。昨日幸相逢，诗酒发佳兴。今朝复分手，奏绩重趋觐。九重图治勤，寤寐思英俊。定见沐殊恩，金瓯覆名姓。努力效嘉猷，致君迈尧舜。
送宗侄孙道进任新会教谕次同年李若虚韵
作者：黄仲昭
朝代：明

年来谢却白鸥沙，荣捧除书出帝家。遥想振扬文教日，春风开遍杏坛花。吾家文献自唐开，未羡床头笏满堆。此去誉髦期不忝，青毡还付与云来。
送宗侄孙道进任新会教谕次同年李若虚韵·其一
作者：黄仲昭
朝代：明

年来谢却白鸥沙，荣捧除书出帝家。遥想振扬文教日，春风开遍杏坛花。
送宗侄孙道进任新会教谕次同年李若虚韵·其二
作者：黄仲昭
朝代：明

吾家文献自唐开，未羡床头笏满堆。此去誉髦期不忝，青毡还付与云来。
送庶吉士钟美宣乃叔还番禺
作者：黄仲昭
朝代：明

远谒銮坡署，殷勤访阿咸。羊城劳客梦，潞水问归帆。荔子红垂屋，榕阴翠绕岩。品题应有句，珍重示来缄。
送张先生进实录回任河间得尊字
作者：黄仲昭
朝代：明

先生问学推渊源，才名早已高闽藩。振铎荣沾雨露恩，春风桃李花盈门。王畿史牒推讨论，书成亲捧朝天阍。盍簪几度经黄昏，笑谈满坐春阳温。朔风吹雪飘塞垣，顽云一色连川原。匆匆复驾南归辕，霜芜寒柳堪销魂。行潦难留瀚海鹍，云霄万里终高骞。此时重扫京华轩，浩歌共醉黄金尊。
送彭延广归安成
作者：黄仲昭
朝代：明

才奉潘舆来，复奉潘舆去。来忆紫微花，去忆灵椿树。来去肯辞劳，孝友夙所慕。雁声催早寒，关河秋色暮。仗剑出都门，愁心关去住。秋风五两轻，扬帆入烟雾。行行到乡山，亲旧欣相顾。称觞一乐堂，满堂春煦煦。行看太史占，西江德星聚。
送思承林贰守之任淮安
作者：黄仲昭
朝代：明

昔年曾跨南溟鲲，鞭雷掣电登天阍。剖符去作冀州牧，春风弦诵盈千门。九载功成重入觐，承恩又佐淮阳政。利器当逢错节施，骅骝暂向康庄骋。都门出祖华筵张，薰风满座荷花香。酒阑一笑拂衣去，龙泉烨烨生寒芒。去年我历淮阳道，平田四望伤秋草。期将丹府一团春，散作甘霖起枯槁。
送抚宁侯朱永北征
作者：黄仲昭
朝代：明

将军拜命向边城，坐镇天山翼太平。风起柳营朝草檄，月明玉帐夜谈兵。貔貅宣力皇威振，烽燧销光塞漠清。勋业行看光汗简，肯教卫霍独驰名。
送方介卿还南都
作者：黄仲昭
朝代：明

乌石山前旧名阀，年来乐事尤奇绝。看花春日影联翩，锡诰明廷宠稠叠。宪府难兄偶过家，仪曹弟亦迂星槎。双亲鬓毛犹未雪，二子银带俱生花。华诞春风启瑶席，纷纷献寿群仙集。安期火枣大于瓜，王母蟠桃赤如日。化国之日舒以长，双亲寿考应无疆。云路显扬殊未艾，华堂福祉尤难量。移孝为忠有明训，寻常定省何足论。好摅衷悃绍皋夔，用致吾君轶尧舜。前日难兄赴岭南，霜威已见摧奸贪。今朝难弟归兰省，明堂不久需梗楠。离筵酒尽青山暮，一片愁心关去住。他时皓月白门秋，梦魂还绕乌山树。
送方君子大赴春官二首
作者：黄仲昭
朝代：明

才子气如虹，雕鞍白玉骢。携书万里外，献策五云中。豹变南山雾，鹏抟北海风。此心逐流水，一路与君同。高折蟾宫桂，殷勤谒圣君。论交感知己，对酒惜离群。剑浦舟摇月，梨关路入云。庭闱回首处，离思漫纷纷。
送方君子大赴春官二首·其一
作者：黄仲昭
朝代：明

才子气如虹，雕鞍白玉骢。携书万里外，献策五云中。豹变南山雾，鹏抟北海风。此心逐流水，一路与君同。
送方君子大赴春官二首·其二
作者：黄仲昭
朝代：明

高折蟾宫桂，殷勤谒圣君。论交感知己，对酒惜离群。剑浦舟摇月，梨关路入云。庭闱回首处，离思漫纷纷。
送方寿卿秋官之京二首走笔和林见素韵
作者：黄仲昭
朝代：明

五色祥云北望赊，君恩未报便辞家。缙绅拟听鸣阳凤，岁月须惊赴壑蛇。离思悠扬萦弱柳，诗怀浩荡逐飞花。酒阑催上骅骝去，回首乡关隔暮霞。河桥握手若为情，矧听阳关醉后声。冰玉祗应坚晚节，鼎彝终见勒明廷。馀生笑我头空白，浮世何人眼更青。后夜思君天万里，只凭清梦睹仪刑。
送方寿卿秋官之京二首走笔和林见素韵·其一
作者：黄仲昭
朝代：明

五色祥云北望赊，君恩未报便辞家。缙绅拟听鸣阳凤，岁月须惊赴壑蛇。离思悠扬萦弱柳，诗怀浩荡逐飞花。酒阑催上骅骝去，回首乡关隔暮霞。
送方寿卿秋官之京二首走笔和林见素韵·其二
作者：黄仲昭
朝代：明

河桥握手若为情，矧听阳关醉后声。冰玉祗应坚晚节，鼎彝终见勒明廷。馀生笑我头空白，浮世何人眼更青。后夜思君天万里，只凭清梦睹仪刑。
送春
作者：黄仲昭
朝代：明

惆怅东君又欲回，襟怀从此为谁开。懒寻南浦踏芳草，自倚东阑看古槐。柳外已无莺宛转，帘前惟有燕徘徊。残红狼藉随风去，暗绿离披逐雨来。罗绮香消深院落，笙歌梦断旧楼台。游蜂有恨环幽树，落絮含愁点碧苔。风景已知留不住，漏声无奈苦相催。待看岁晚寒收尽，依旧阳和被九垓。
送曾郎中谢病还乡
作者：黄仲昭
朝代：明

半生尘土鬓成丝，谢事还家竟不疑。陶令谩因黄菊去，留侯曾与赤松期。闲来轩冕应无梦，到处溪山定有诗。我未别君君别我，江东回首不胜思。
送月潭上人归东岩
作者：黄仲昭
朝代：明

谈经曾借白云扉，京国重逢是旧知。衣钵新承天上命，烟霞又动梦中思。龙降沧海浮杯处，虎伏空林振锡时。此日故山应有兆，庭松朝偃向南枝。
送望江教谕伯清先生乃兄还莆
作者：黄仲昭
朝代：明

春草梦残劳北上，松楸望断复南归。往来总系纲常重，一任风尘敝客衣。两京飘泊几星霜，却喜逢君话故乡。潮水不知离别苦，又从江上送归航。
送望江教谕伯清先生乃兄还莆·其一
作者：黄仲昭
朝代：明

春草梦残劳北上，松楸望断复南归。往来总系纲常重，一任风尘敝客衣。
送望江教谕伯清先生乃兄还莆·其二
作者：黄仲昭
朝代：明

两京飘泊几星霜，却喜逢君话故乡。潮水不知离别苦，又从江上送归航。
送李君唐英赴春官二首
作者：黄仲昭
朝代：明

秋雨度江城，携书上帝京。云山横去路，烟草感离情。已冠棘闱选，还魁兰省名。他时霄汉上，珍重树芳声。感别情偏切，离筵酒易酣。孤舟摇霁月，一骑入晴岚。恋阙心悬北，思亲梦绕南。明朝倚楼处，云树思难堪。
送李君唐英赴春官二首·其一
作者：黄仲昭
朝代：明

秋雨度江城，携书上帝京。云山横去路，烟草感离情。已冠棘闱选，还魁兰省名。他时霄汉上，珍重树芳声。
送李君唐英赴春官二首·其二
作者：黄仲昭
朝代：明

感别情偏切，离筵酒易酣。孤舟摇霁月，一骑入晴岚。恋阙心悬北，思亲梦绕南。明朝倚楼处，云树思难堪。
送杨汝介奉其父考功公之命归省祖母
作者：黄仲昭
朝代：明

远奉严君命，重闱问起居。异乡频有梦，故国久无书。潞渚冰消后，都门酒尽初。愁心关去住，临别重踌躇。
送杨砺珍还闽
作者：黄仲昭
朝代：明

王事匆匆到日边，相逢一笑酒尊前。归心又绕闽山月，去路还寻潞水船。千里霜蹄宁久蹶，九霄风翮定高骞。为君豫扫词垣榻，折桂重来话昔年。
送杨郎中恺之参议广西
作者：黄仲昭
朝代：明

万里云山是桂林，都门雪霁马骎骎。驰声粉署年华久，佐政薇垣宠眷深。瘴厉须凭甘雨散，疲癃还望福星临。此行上德敷宣遍，定有殊勋简帝心。
送林君季厚赴春官二首
作者：黄仲昭
朝代：明

严翁黄阁老，君复绍清芬。月窟攀高桂，天庭谒圣君。征帆冲暮霭，驿骑入秋云。他日青霄上，相期更策勋。欲献天人策，殷勤觐九重。朝阳鸣彩凤，瀚海起潜龙。锡宴宫花艳，题名御墨浓。严翁调鼎暇，献寿启黄封。
送林君季厚赴春官二首·其一
作者：黄仲昭
朝代：明

严翁黄阁老，君复绍清芬。月窟攀高桂，天庭谒圣君。征帆冲暮霭，驿骑入秋云。他日青霄上，相期更策勋。
送林君季厚赴春官二首·其二
作者：黄仲昭
朝代：明

欲献天人策，殷勤觐九重。朝阳鸣彩凤，瀚海起潜龙。锡宴宫花艳，题名御墨浓。严翁调鼎暇，献寿启黄封。
送林君贵实赴春闱诗
作者：黄仲昭
朝代：明

久淬文锋羡老成，喜陈三策上神京。马冲寒雪闽山远，帆挂微风浙水平。霹雳一声龙化早，扶摇万里鹗飞轻。琼林宴罢如相忆，白雁南来好寄声。
送林尚和还莆二首
作者：黄仲昭
朝代：明

遥随大阮来京邸，家学渊源细讨论。逝水东流惊岁月，白云南望忆椿萱。关河明日成千里，风雨何时共一尊。相约曲江春到后，杏花深处候来辕。客窗灯火久谈经，几度阶前见落蓂。梦里老亲双鬓白，望中故国乱山青。一尊菊醑芙蓉岸，数幅蒲帆杜若汀。大阮青霄应惜别，龙门伫待驾风霆。
送林尚和还莆二首·其一
作者：黄仲昭
朝代：明

遥随大阮来京邸，家学渊源细讨论。逝水东流惊岁月，白云南望忆椿萱。关河明日成千里，风雨何时共一尊。相约曲江春到后，杏花深处候来辕。
送林尚和还莆二首·其二
作者：黄仲昭
朝代：明

客窗灯火久谈经，几度阶前见落蓂。梦里老亲双鬓白，望中故国乱山青。一尊菊醑芙蓉岸，数幅蒲帆杜若汀。大阮青霄应惜别，龙门伫待驾风霆。
送林弥显还莆
作者：黄仲昭
朝代：明

东风一夜来，吹绿都门柳。柳下酌清尊，送此平生友。人生穹壤间，浮萍寄渊薮。飘泊偶相逢，随风仍左右。与君结同心，荏苒年华久。我竽滥见收，君瑟犹不偶。人事苦难齐，红尘异奔走。丈夫抱奇器，终岂居人后。穷通付苍天，且尽尊中酒。龙泉吐寒芒，奕奕射牛斗。拂袖登紫骝，慷慨各分手。行行到故乡，升堂觐慈母。献寿舞斓斑，春风生户牖。时复会亲朋，攀跻云外阜。林间卧枕肱，花前笑开口。当思曲江头，春色年年有。早振凌风翰，勋名期不朽。勿令故乡尘，容易白人首。
送林文华先生校文还瑞州
作者：黄仲昭
朝代：明

昔年我厕金銮署，先生载道西江去。仪刑远隔庐山云，梦魂长绕筠州树。今年我客南都城，先生拜命司文衡。五夜文星向奎聚，一时藻鉴如冰明。人生聚散风前叶，昨日相逢今又别。离筵无惜醉芳尊，后夜相望只明月。
送柳聪千户袭职还瞿塘
作者：黄仲昭
朝代：明

青春风采照秋旻，匹马都门问去津。一剑传家勋业旧，九天拜命宠恩新。身随白雁过南楚，梦逐红云捧北辰。蜀檄近来闻有警，挥戈早为扫烟尘。
送樊掌教乃兄邦本归常山
作者：黄仲昭
朝代：明

难弟承恩司教铎，迢迢相送入南闽。客窗风雨连床久，故国椿萱入梦频。马踏暖云芳草路，帆冲晴霭绿杨津。遥知献寿高堂上，白发双亲满面春。